Obeležen Svetski dan zaštite životinja u Prihvatilištu | ZR KLIK\nZrenjanin- Povodom obeležavanja Svetskog dana zaštite životinja JKP „Čistoća i zelenilo“ Zrenjanin je u Prihvatilištu za napuštene životinje organizovalo druženje i edukaciju za učenike srednje škole „Uroš Predić“, (smer zaštita životne sredine) i VI1 OŠ „Žarko Zrenjanin“ koji su došli sa nastavnicom Jelicom Popov i donirali hranu za pse u Prihvatilištu.\nĐaci su mogli da saznaju sve što ih interesuje o zaštiti i dobrobiti životinja, udomljavanju, kako treba brinuti o kućnim ljubimcima, jer su oni deo naših porodica, da iste nikada ne treba prepustiti ulici, odnosno izbaciti ih, jer životinje znaju biti jako dobri prijatelji ljudima. Gosti tokom druženja bili su i članovi Kinološkog društva Zrenjanin na čelu sa predsednikom Vladimirom Vujinom.\nPoznato je da JKP “Čistoća i zelenilo“ Zrenjanin obavlja delatnost neškodljivog uklanjanja pasa i mačaka lutalica sa ulica grada Zrenjanina. Problem napuštenih životinja je ozbiljan problem i u rešavanje ovog problema treba da se uključe svi, pored nadležnih državnih institucija i „Čistoće“ i sami građani treba da daju svoj doprinos rešavanju problema napuštenih životinja tako što treba da znaju šta su njihove obaveze prema kućnim ljubimcima.\nObaveza je svakog građanina koji ima kućnog ljubimca, da ga obeleži (čipuje), vakciniše, da brine o svom kućnom ljubimcu i da ga ne napušta i ne pušta iz kuće bez nadzora.\n-Ukoliko se opredele da nabave kućnog ljubimca, građani moraju znati da to podrazumeva određene obaveze koje se moraju ispunjavati, a prva obaveza je vakcinacija i čipovanje. Efikasan način smanjenja populacije pasa lutalica na ulicama grada Zrenjanina jeste i udomljavanje koje mi promovišemo od početka rada Prihvatilišta. Udomljavanje vršimo svake subote u periodu od 10 do 13 časova, a informacije se mogu dobiti i putem telefona na broj 064/811-68-78- rekla je Danijela Tančić PR JKP „Čistoća i zelenilo“ Zrenjanin.\n-Od početka rada Prihvatilišta do danas, udomljeno je preko 3500 pasa iz čega zaključujemo da su mnogi građani prepoznali potrebu za brigom o dobrobiti životinja, što je nama kao preduzeću koje se bavi rešavanjem problema napuštenih životinja i koje promoviše udomljavanje životinja izuzetno važno- istakla je Danijela Tančić.


Pri kraju rekonstrukcija Osnovne škole u Bajevcu - GEM info\nPri kraju rekonstrukcija Osnovne škole u Bajevcu\n23. jula 2020. 23. jula 2020. Redakcija 0 Comments Bajevac, opstina lajkovac, osnovna skola\nRekonstrukcija Osnovne škole u Bajevcu ulazi u završnu fazu, a učenici će novu školsku godinu dočekati u kompletno novoj školi i parternom okruženju oko ovog objekta. Radovi će biti završeni za nekoliko dana a biće urađene i pristupne saobraćajnice u dužini od preko jednog kilometra a na ovom prostoru nalaziće se moderno igralište od 800 kvardata, sa novim klupama.\nU planu je da se u sklopu objekta izgradi mini postrojenje za prečišćavanje otpadnih voda za potrebe škole i nastavnika, rekao je prilikom obilaska radova predsednik opštine Lajkovac Andrija Živković. Ukupna vrednost radova na rekonstrukciji škole je 101 milion dinara, a finansira ih Kancelarija za javna ulaganja.\nNi epidemija koronavirusa nije sprečila da se inteziviraju radovi na rekonstrukciji školskog objekta u Mesnoj zajednici Bajevac. Radovi se privode kraju pa će učenici novu školsku godinu početi u moderno opremljenoj školi sa parternim okruženjem, igralištu od 800 kvadrata, pristupnim saobraćajnicama u dužini preko jednog kilometra.\nObilazeći radove sa saradnicima, predsednik opštine Lajkovac Andrija Živković je najavio da je u planu da se u sklopu školskog objekta izgradi mini kompaktno postrojenje za prečišćavanje otpadnih voda.\nKompletna rekonstrukcija Osnovne škole biće završena do 1. septembra i početka nove školske godine, a radovi se obavljaju planiranom dinamikom, u to se uverio Živković prilikom obilaska gradilišta i naglasio da se izvode radovi i na Srednjoj školi u Lajkovcu koji će potrajati do početka naredne godine. Ono što je bio cilj pre četiri godine, da se unapredi sistem obrazovanja na teritoriji opštine Lajkovac, sada je realnost.\nU narednom periodu u planu je izgradnja fiskulturne sale u Jabučju, najavio je ovom prilikom Andrija Živković.\nKad je u pitanju škola u Bajevcu, ovim radovima ona je kompletno rekonstruisana od temelja pa do krova. Ostaje još da se nakon rebalansa budžeta opredeli novac za klupe, table i ostali prateći sadržaj. Važno je napomenuti da su zamenjene sve elektroinstalacije na objektu i urađena nova klimatska mreža.\nUkupna vrednost radova za rekonstrukciju Osnovne škole u Bajevcu je 101 milion dinara, a sredstva je obezbedila Vladina Kancelarija za javna ulaganja.\nOpštinsko rukovodstvo će se truditi da podršku koju ima od strane Vlade Srbije iskoristi na najbolji mogući način u periodu pred nama za veliki broj projekata koji očekuju Lajkovac, zaključio je Živković.\nShare the post "Pri kraju rekonstrukcija Osnovne škole u Bajevcu"\n← Završena popravka uređaja na putnim prelazima između stanica Stepojevac – Vreoci\nUhapšen zbog prevara, uzimao novac i tvrdio da je omogućio zaposlenje u EPS-u →


Počela prodaja Suzuki "Baleno" u Srbiji - AutoPortal.rs\nHome > Auto vesti > Domaće vesti > Počela prodaja Suzuki "Baleno" u Srbiji\nOsveženje na srpskom automobilskom tržištu: s početkom leta u prodajni salon uvoznika i servisera automobila Suzuki, beogradskog Euro Sumara, tačno po ranije najavljenom tajmingu, stigao je novi Suzuki Baleno. Već u startu je ocenjen kao novi domaći zadatak ne baš malobrojnoj konkurenciji. Naime, osim savremenog dizajna, štedljivih ali snažnih motora i odličnih bezbednosnih karakteristika, ovaj automobil domaćim kupcima već u osnovnoj verziji nudi visok nivo opreme kojim bi se rado pohvalili i automobili više klase, za koje je, naravno, potrebno i osetno više novca.\nRecimo, Comfort paket opreme, između ostalog, čine klima-uređaj, elektropodizači prednjih prozora, centralno zaključavanje, daljinsko otključavanje, CD MP3 + Bluetooth, USB port, AUX ulaz, po visini podesivo, kožom presvučeno kolo upravljača sa hands free i audio komandama, putni računar – segment displej, elektropodesivi retrovizori u boji vozila, automatska svetla, tonirana stakla, ABS sa EBD funkcijom, ESP, BAS (sistem pomoći pri naglom kočenju), TPMS (sistem kontrole pritiska u pneumaticima), prednji i bočni vazdušni jastuci, vazdušne zavese, sistem uvlaćenja papučica kočnice i kvačila prilikom sudara, ISOFIX sistem pričvršćivanja dečijeg sedišta, LED-DRL dnevna svetla inkorporirana u prednji branik itd.\nInače, u inicijalnoj ponudi je Suzuki Baleno sa četvorocilindarskim DUALJET benzinskim motorom od 1.242 cm3 sa 66 kW/90 KS i 120 Nm maksimalnog obrtnog momenta, sparen sa petostepenim ručnim ili CVT menjačem. Ovaj model je moguće poručiti i sa potpuno novim trocilindarskim BOOSTERJET – turbo benzincem sa direktnim ubrizgavanjem goriva, zapremine 998 cm3 sa 82 kW/111 KS i maksimalnim obrtnim momentom od 170 Nm (pri 2.000-3.500 obrtaja u minutu), koji se sparuje sa petostepenim ručnim ili šestostepenim automatskim menjačem.\nBaleno može da se kupi i u verziji - SHVS (Smart Hybrid Vehicle by Suzuki), sa „blagim“ hibridnim pogonom. SHVS koristi integrisani starter-generator (ISG) čime pomaže motoru pri svakom ubrzavanju. Takođe, tokom kočenja proizvodi regenerativnu električnu energiju, što pogonsku grupu čini efikasnijom od klasičnih, koje koriste konvencionalne alternatore. Ova tehnologija omogućava i mirniji restart - nakon automatskog zaustavljanja motora.\nZavisno od verzije i nivoa opreme, Baleno s motorom DUALJET košta od 10.500 do 15.200 evra, a BOOSTERJET od 15.800 do 18.250 evra sa svim dažbinama (plaćanje u dinarskoj protivvrednosti po prodajnom kursu NBS za devize).


Farma 2013. - Page 9\nRe: Farma 2013.\nod Balerina Ned 8 Sep - 23:34:46\nMajka Mis Svetlane tuži Vendi: Platićeš svoje laži!\nMajka učesnice „Farme 5“ Svetlane Koprivice, poznatije kao Mis Svetlana, gospođa Dobrila tužila je pevačicu Vesnu Vukelić Vendi zbog klevete i povrede ugleda i časti njene ćerke. Dobrila Koprivica angažovala je advokata jer je Vendi izjavila da je Mis Svetlana svojevremeno oralno zadovoljavala Ivana Gavrilovića. Ona će u tužbi zahtevati odštetu od 3.000.000 dinara.\n“To nije žena, nije ni majka, to je idiot koji se retko rađa, pa mogu samo da žalim njeno dete zato što tu pojavu mora da naziva svojim roditeljem. Žalim i njenu majku, koja je držala to nečovečno čudovište u sebi devet meseci. Nemam više reči kojima bih mogla da je opišem, ali pokušaje da dobije prostor u novinama na ovako ogavan način skupo će platiti. Zaista je tužno što se u Srbiji, pored realnih problema, samoproklamovanim prostitutkama daje prostora da govore“, kaže Dobrila.\nVendi tokom dana nismo dobili za komentar, ali će se tužbi najverovatnije pridružiti i Ivan Gavrilović:\n“Takve izmišljotine mogu pasti na pamet samo Vesni Vukelić. Svetlana i ja smo prijatelji duži niz godina i na nju gledam kao na sestru, tako da je ova priča totalno bolesna“, kaže Ivan.\nod Balerina Ned 8 Sep - 23:36:28\nIzbačen sa Farme 5: Nela Bijanić prva napušta šou!\nDošli smo do prve nedelje na Farmi 5, a večeras je iz šoa izbačena Nela Bijanić odlukom glasova gledalaca.\nOvo je prvi duel koji se odigrao na Farmi 5, a u njemu su učestvovali Nela Bijanić i Marko Vanila. Posle 10 postavljenih pitanja, duelisti su uspeli da odgovore na četiri i konačan ishod bio je 3 tačna odgovora za Nelu i jedan za Marka Vanilu.\nNela je pobedom u duelu sebi omogućila dupliranje glasova, a Aleksandra je pre proglašenja pobednika u ovom duelu najavila da je pobeda ubedljiva. Dupliranje glasova nije pomoglo Neli Bijanić.\n77,65% glasova imao je Marko Vanila, dok je 22,35% glasova pripalo Neli koja je napustila imanje u Lisoviću kao prvi izbačeni učesnik Farme 5.\nSada je Uto 11 Maj - 3:26:29


Olmert u Moskvi\nPremijer izraelske vlade u tranziciji Ehud Olmert otputovao je u ponedeljak iz Izreala u 24-časovnu posetu Moskvi.\nRazgovori u Moskvi će se odnositi na iranski nuklearni program i eventualnu prodaju ruskog sofisticiranog oružja Iranu i Siriji, saopštilo je predsjedništvo vlade u Jerusalemu.\nIzraelski ministar odbrane Ehud Barak pozvao je u nedelju Rusiju da se suzdrži od prodaje oružja koje bi moglo ugroziti stratešku ravnotežu na Bliskom istoku.\nKako objavljuju izraelski mediji, vlasti u Jerusalimu brinu zbog eventualnog ugovora o prodaji ruskih protivraketnih raketa S-300 Iranu, njenom zakletom neprijatelju.\nOve rakete mogu pogoditi avion na visini od 30 kilometara, a domet im je 150 kilometara.\nRaspoređivanje takvog oružja izazvalo bi eventualnu operaciju izraelske avijacije na nuklearnim lokacijama u Iranu.


SUDBINA STIŽE PO SVOJE- Pun mesec u Ribama nosi VRTLOG BURNIH EMOCIJA I OTVARA NOVA VRATA LJUBAVI... - Stizu me sjecanja\nEfekte ovog punog meseca ćemo osećati u narednih desetak dana, kada bi trebalo da se posvetimo stvarima koje smo započeli, a nismo završili – bilo da se radi o poslovnim obavezama, ljubavnim vezama ili prijateljstvima.\nU prirodi ljudskih bića je da uvek pokušavaju da kontrolišu sve oko sebe – kontrolišemo novac, partnere, kilograme, posao, emocije, trudimo se čak i prirodu da kontrolišemo! Sve to vremenom ostavlja posledice na naša osećanja, stvara količinu stresa koju niko ne može da podnese i dovodi nas do tačke ključanja.\nUpravo zato je pun mesec u Ribama idealna prilika da pustite uzde koje tako čvrsto stežete i bar na trenutak se prepustite životu. Oporavak i mir su deo carstva Riba, pa na ovaj mesec koji će nam večeras sijati nad glavama gledajte kao na džinovski reflektor univerzuma koji će vam skrenuti pažnju na onaj deo života na koji treba da se fokusirate i da ga “izlečite”.\nIako i sami jako dobro znate šta je to što treba da se popravi, a od čega treba da odustanete, često sami sebe zavaravamo i idemo glavom u zid – zato oslušnite znake koji će se u narednim danima suptilno pojaviti.


KO JE KRIV ŠTO UVEK KASNIMO?\nAko ste među onima koji stalno nekoga čekaju, ili pak među onima koje uvek neko čeka i kojima baš uvek fali neki dodatni minut kako ne bi zakasnili, ovo je definitivno tekst za vas. Manite se izgovora poput: pukla mi je guma, zaglavio se lift, zakrčen saobraćaj na Gazeli, „Kakva je ovo zemlja, niko ne reguliše saobraćaj!“, „Znaš koga sam srela u dolasku nećeš verovati!“, „Ma susrela me komšinica, tračara jedna dok me ispitala šta ću i gde ću, prođe vreme“, „Jao zaboravila sam novčanik (u obzir može doći i telefon, ključevi od auta/kuće, lična karta i sl.) pa sam morala da se vraćam“… Znamo da su mogućnosti neograničene i da nam mašta apsolutno savršeno proradi u trenucima kada treba da smislimo opravdanje za svoje hiljadito kašnjenje, a da ono ne bude dovoljno klimavo i da naš sagovornik ne prasne u smeh. Kako bismo rešili sve vaše probleme, nudimo vam univerzalno rešenje koje verovali ili ne ima čak i naučnu osnovu. Za svako vaše kašnjenje krivi su mama i tata…\nNajnovija naučna istraživanja na temu kašnjenja donose tvrdnje da ukoliko ne pokazujete doslednost u pojavljivanju u dogovoreno vreme, vrlo je moguće da ova „loša navika“ kašnjenja na posao ili prekoračenja krajnjeg roka proizilazi iz rutine u vašem detinjstvu.\nTim naučnika Državnog Univerziteta u Albani, Nju Jorku, sproveo je studiju, objavljenu u naučnom časopisu Journal of Applied Developmental Psychology, uveravajući da se koreni naših sposobnosti i nesposobnosti upravljanja vremenom nalaze u našem detinjstvu. Naime, naučnici su pozvali 292 studenta da odgovore na niz pitanja u vezi sa njihovom rutinom u detinjstvu, fokusirane na njihove navike kao što su redovno vreme obroka, sna, kao i vreme posvećeno njihovim prijateljima, porodici i hobijima. Učesnici u istraživanju su zamoljeni da odgovore na posebno pripremljene upitnike koji mere sposobnost organizacije vremena pojedinca. Analiza odgovora pokazala je da studenti koji su imali veću doslednost u aktivnostima u detinjstvu imaju i veću tendenciju da se suoče sa manjim brojem problema organizacije vremena u sadašnjosti, u odnosu na studente koji su imali neorganizovan ili slobodniji režim u detinjstvu. Jednostavno rečeno, osobe koje su odrasle sa ustaljenom rutinom (da ne kažemo monotonim aktivnostima), izgleda da se ne suočavaju sa problemom organizacije vremena kao tinejdzeri i mladi ljudi.\nKako naglašava predvodnik studije, dr Dženifer Malatras, u Huffington Post-u, ovo je samo jedna u nizu studija koje pokazuju da veća doslednost i rutina u porodičnim aktivnostima u ranom uzrastu, mogu izbeći probleme u budućnosti. Naime, kako je navedeno u Bustle-u, starijoj studiji iz 2009. godine, sprovedenoj na 409 žena i njihovim bebama, pokazalo se da se bebe koje su imale fiksno vreme spavanja i hranjenja, nisu budile u toku noći i bile su boljeg raspoloženja.\nPrema stručnjaku za obrazovanje i ponašanje, Elejn Komeo, rutina u svakodnevnim aktivnostima pomaže deci da odrastu negujući samodisciplinu, kooperativnost i pokazivanje poštovanja. Štaviše, prema stručnjacima iz ove studije, veruje se da rutina doprinosi razvijanju osećaja sigurnosti i kontrole nad njihovim okruženjem, što predstavlja važan element za zdrav razvoj karaktera i ličnosti. Uostalom,kako navodi Huffington Post, ranije su i psiholozi savetovali roditeljima da bi za njihovu decu bilo najbolje da što ranije naprave raspored dnevnih aktivnosti. Na taj način će imati jasno definisane granice, znaće tačno šta se od njih očekuje i naučiće važnost doslednosti.\nShodno ovim istraživanjima i rezultatima koje smo vam predstavili, kada vam sledeći put neko bude postavio pitanje: „Zašto kasniš na sastanak?“, slobodno možete odgovoriti sa: „Mama je kriva“! Mada ako hoćemo da budemo pravedni, i tata je kriv, zar ne?


Putin dao reč Orbanu, za Srbiju nema zime - Sputnjik Srbija\n15:06 08 Maj 2021\n16:35 03.02.2017 (osveženo 19:12 07.02.2017) Preuzmite kraći link\nRusija je započela pregovore o izgradnji ruskih gasovoda „Turski tok“ i „Severni tok 2“ sa nekoliko evropskih zemalja koje su se ranije protivile ovim projektima. Mađari su već spremni da „popuste“, a očekuje se da će Moskva uskoro razgovarati sa Češkom i Slovačkom, dok Poljska i baltičke zemlje ostaju glavni i principijelni protivnici „Severnog toka 2“, pa će Rusija i Evropska komisija morati da traže kompromisno rešenje.\nKijev pokušava da „izmuze“ EU\nKako smatraju ruski analitičari, najbolje rešenje u ovom slučaju je delimično očuvanje ukrajinskog tranzita, bilo da je to uz jačanje kapaciteta „Turskog toka“ ili, naprotiv, uz smanjenje kapaciteta „Severnog toka 2“.\n„’Severni tok 2‘ je komercijalni projekat, koji se realizuje na osnovu zakonodavstva EU i međunarodnog prava. Mi, naravno, imamo zaklete ’prijatelje‘ koji će biti protiv svake saradnje sa Rusijom, čak i ako to šteti interesima tih zemalja. Jučerašnji razgovori Putina i Orbana pokazuju da se postepeno smanjuje broj takvih zemalja i da razum pobeđuje. U Nemačkoj su se takođe mnogi u početku protivili i govorili da je to politički projekat, ali sada se već na nivou rukovodstva projekat ocenjuje kao važan za poboljšanje efikasnosti evropskog tržišta gasa i povećanja pouzdanosti isporuka. Pritom bi trebalo istaći da Litvanija i neke druge zemlje možda žele da kažu ’ne‘ izgradnji ’Severnog toka 2‘, ali njihov pristanak u ovom slučaju i nije potreban, jer taj gasovod i ne bi prolazio kroz njihovu teritoriju“, kaže za Sputnjik Aleksej Grivač, zamenik direktora ruskog Fonda za nacionalnu energetsku bezbednost.\nU martu prošle godine devet zemalja EU poslalo je pismo Evropskoj komisiji, u kojem je izrazilo protest protiv ruskog gasovoda „Severni tok 2“. Pismo su potpisale Poljska, Češka, Slovačka, Mađarska, Rumunija, Estonija, Letonija i Litvanija, a kasnije se protestu pridružila i Hrvatska.\nOve zemlje su kritikovale taj projekat, a kao glavnu zamerku naveli su da bi on uticao na povećanje energetske zavisnosti Evrope od ruskog gasa i na destabilizaciju Ukrajine.\nŠta će se dogovoriti Putin i Orban?\nMeđutim, mnogi eksperti su tada ocenili da je to pismo „zasnovano na zabludama“, naglašavajući da će novi gasovod povećati bezbednost isporuka gasa za EU i da ne predstavlja rizik za zemlje centralne i istočne Evrope koje „i dalje znatno zavise od jednog izvora energije“.\n„Severni tok 1“ je izgrađen u skladu sa svim strogim normama i na komercijalnim uslovima, i kako se pokazalo, ojačao je evropsku energetsku bezbednost. Zato nema osnova da se misli da će proširenje te rute doneti štetu Evropi. Međutim, neke struje u strukturama EU podržavaju politizaciju tog procesa i pokušavaju, na primer, da prošire antimonopolno zakonodavstvo EU na gasovod, koji ne prolazi kroz teritoriju EU, a takve pojave su bez presedana“, kaže Grivač.\nMađarska je, iako potpisnica tog pisma, sada zainteresovana da dobija gas putem gasovoda „Turski tok“, pa čak i preko „Severnog toka 2“.\nMađarski premijer Viktor Orban je, nakon sastanka sa ruskim predsednikom Vladimirom Putinom u Budimpešti, rekao da Mađarska želi da se diversifikuje isporuka ruskog gasa zbog nestabilne situacije u Ukrajini i da mu je predsednik Rusije „dao reč da će Mađarska, ma šta bilo, dobiti potrebne ruske sirovine, naftu i gas“.\nPutin je istakao da bi ruski prirodni gas mogao biti dopreman do Mađarske preko nekoliko ruta, kao i preko Ukrajine, ukoliko je ova opcija, kako je rekao, ekonomski isplativa.\nRanije je Moskva govorila o izgradnji novih gasovoda da bi, pre svega, zaobišla Ukrajinu, koja se pokazala kao nepouzdan partner i nepouzdan tranziter ruskog gasa.\nŠta bi izgradnja gasovoda „Turski tok“ i „Severni tok 2“ mogla da znači za Srbiju, u ovom trenutku je teško reći, jer mnoga pitanja još nisu rešena.\n„Zavisi od toga kako će se graditi infrastruktura na teritoriji EU, jer će gasovod ’Turski tok‘ iz Turske ući u Grčku, a to je već zona u kojoj su na snazi zakoni EU. Evropska unija bi trebalo da odobri da ’Turski tok‘ bude izuzetak od važećih antimonopolskih regulativa, ili da obezbedi izgradnju odgovarajuće infrastrukture u skladu sa antimonopolskim pravilima. Postoji nekoliko projekata koji bi rešili pitanje tranzita gasa iz Grčke dalje u Evropu, ali je i dalje nejasno koji od njih će biti izabran. Apsolutno je jasno da je Srbiji potrebna nova infrastruktura koju neko mora da finansira, što za sada nije rešeno. Osim toga, Italija je zainteresovana da dobija gas iz ’Turskog toka‘, pa da ga zatim tranzitira u Evropu. Ako bude realizovan taj scenario, gasna infrastruktura na Balkanu se neće razvijati. Ali, ako Mađarska bude dobijala gas iz ’Severnog toka 2‘, to znači da će automatski i Srbija biti snabdevana, jer će ostati na snazi aktuelna tranzitna shema“, zaključio je Grivač.\nPodsećanja radi, projekat izgradnje gasovoda „Severni tok 2“ podrazumeva izgradnju dva cevovoda, ukupnog kapaciteta 55 milijardi kubnih metara gasa godišnje, iz Rusije preko Baltičkog mora do Nemačke.\nProjektom „Turskog toka“ predviđena je izgradnja dve linije gasovoda ispod Crnog mora, pojedinačnog kapaciteta 15,75 milijardi kubnih metara gasa. Jedna linija predviđena je za direktno snabdevanje turskog tržišta ruskim gasom, a druga za isporuku tranzitnog gasa preko Turske u zemlje Evrope. Realizacija druge linije zavisiće od zainteresovanosti Evrope za ruski gas i dobijanja evropskih garancija za taj projekat.\nsnabdevanje, gas, Turski tok, EU, Viktor Orban, Vladimir Putin, Mađarska, Italija, Ukrajina, Srbija, Turska


PSG traži zabranu Vacićeve "Srpske desnice" - RTV Šabac\nPSG traži zabranu Vacićeve "Srpske desnice"\n10. novembar 2019. 12:11\nPokret slobodnih građana (PSG) zahteva od Republičkog javnog tužioca Zagorke Dolovac da hitno pokrene postupak zabrane rada političke organizacije "Srpska desnica" pod vođstvom Miše Vacića zbog nasilnog, diskriminatorskog, ali pre svega protivustavnog delovanja.\nJavno izrečene pretnje Miše Vacića da će se obračunati sa "izdajnicima iz naših redova koji šuruju sa Šiptarima" i da će takve predstavnike Srba proterati iz Bujanovca, kao i najnovijom izjavom upućenom gradonačelniku Šapca Nebojši Zelenoviću da je "došao da ga protera iz Šapca" i da će ga "izložiti u zatvoru, da ga gledaju i da ga pljunu svaki dan" predstavljaju dovoljan osnov za zabranu rada ove političke organizacije, ocenjuje PSG u današnjem saopštenju.\nTo jasno proizlazi iz člana 55. stav 4. Ustava Republike Srbije koji kaže "Ustavni sud može zabraniti samo ono udruženje čije je delovanje usmereno na nasilno rušenje ustavnog poretka, kršenje zajemčenih ljudskih ili manjinskih prava ili izazivanje rasne, nacionalne ili verske mržnje". Iz tog razloga zahtevamo hitnu reakciju Republičkog javnog tužoca Zagorke Dolovac da u skladu sa članom 80. Zakona o Ustavnom sudu pokrene postupak zabrane rada "Srpske desnice", navodi PSG.\nPokret slobodnih građana smatra da država mora efikasno da reaguje na ovakve pojave u društvu i da ne dozvoli propagiranje ideja i dalje širenje organizacija fašisoidnog karaktera i načina delovanja.\nNastavak višegodišnje prakse ćutanja Zagorke Dolovac i u ovom slučaju biće dokaz da je pravni sistem države Srbije na izdisaju, a građanski rat u koji vlast uz pomoć svojih satelita gura društvo sve izvesniji, istaknuto je u saopštenju PSG.


Početna/TRADICIJA/MANIFESTACIJE/Drugo mesto za Dalibora Aleksića na Međunarodnom takmičenju frizera\nSana Life 2. februara 2022.\tMANIFESTACIJE, MODA, TURIZAM, ZANIMLJIVOSTI Ostavite komentar\nNajbolje su birali sami takmičari, tako što su na kraju pogledali modele koje su radile njihove kolege i tajno glasali za svoje favorite. Takmičenje je bilo otvorenog sajamskog tipa te su posetioci mogli da navijaju za svoje frizere i berberine.\nNa takmičenju je učestvovalo 100 vrhunskih berberina i frizera iz BiH, Srbije, Hrvatske i Crne Gore. Među takmičarima je bio i Dalibor Aleksić iz Vlasotinca koji je predstavljao Frizersko udruženje iz Niša, kao i Frizersko udruženje Srbije. Dalibor Aleksić je osvojio drugo mesto u takmičenju slobodni stil. Njagov uspeh je još veći jer je po prvi put učestvovao na takmičenju ove vrste.\n„Učešće na takmičenju koje okuplja majstore sa prostora bivše Jugoslavije za mene je bio pravi izazov. Biti drugi među 100 kandidata sa tog prostora svakako predstavlja veliko priznanje za moj rad i trud, ali istovremeno i veliku obavezu da nastavim da pratim modne trendove i da se usavršavam u ovoj oblasti. Ovom prilikom želim da se zahvalim domaćinima na gostoprimstvu, organizaciji i svemu sjajnom što smo doživeli u Sarajevu. Pored takmičara, naše udruženje je imalo i predstavnika u predžiriju Đorđa Đorđevića, koji je pružao nesebičnu pomoć prilkom spremanja modela. Veliko hvala i njemu. Nastavićemo ovim pravcem jer planiramo da u narednom periodu organizujemo seminare i edukacije za sve zainteresovane “, kaže Dalibor Aleksić.\nDalibor Aleksić već 24 godina radi kao frizer i berberin, a za njegov frizerski salon „Meda“ u Vlasotincu znaju svi, posebno mladi.\n„Formiranje Uduženja frizera i berberina za ovaj deo Srbije počeli smo 2018.godine. Udruženje je registrovano 2020. godine sa sedištem u Nišu. Upravo smo formirali udruženje kako bi smo mogli da učestvujemo na takmičenjima van Srbije i regiona. Cilj nam je da privučemo sve naše kolege, kako bi smo zanat kojim se bavimo podigli na jedan viši nivo, a to možemo samo kroz usavršavanja, takmičenja, razmenu iskustava. Ipak, kao i za svaki uspeh i za naš uspeh neophodan je veliki trud, rad i odricanje “, zaključio je Dalibor Aleksić.\nКako smo saznali, već tokom ovog meseca Udruženje planira seminar u Vranju a tokom godine i organizovanje i održavanje i drugih seminara, panela i edukacija.\nOznakefrizer međunarodno Niš seminar takmičenje udruženje\nPrethodni Da li se obolelima od astme preporučuje bavljenje sportom i kojim?\nSledeći Udvostručen porast depresije zbog COVID 19 pandemije


Šta nakon povlačenja "ranisana" i "ranitidina" - Zdravlje Vodič | Vaš vodič kroz zdravstveni sistem Srbije\nDojenje može spasiti život deteta\nLekari u Domu zdravlja „Palilula“ nisu dobili obaveštenje da su dva srpska proizvođača sa tržišta povukli lek „ranitidin“, pa pojedini nastavljaju da propisuju lek\nNakon što su lekovi “ranisan” i “ranitidin” povučeni sa tržišta, pojedine zdravstvene ustanove nisu zvanično obaveštene o tome, što znači, prema pojedinim tumačenjima, da lekari i dalje mogu da propisuju taj lek. Kako je izvestio RTS lekari u Domu zdravlja „Palilula“ nisu dobili obaveštenje da su dva srpska proizvođača sa tržišta povukli lek „ranitidin“, jer su u aktivnoj supstanci, koja se proizvodi u Indiji, pronađene nečistoće. Internista dr Igor Dimitrijević kaže da su zahvaljujući medijima čuli šta se dešava, ali da će, dok ne stigne zvanični dokument, pacijentima koji imaju gastointestinalne tegobe, i dalje propisivati ovu terapiju.\n“Sve do tada, dok oni ne dobiju zvanično obaveštenje koje je zdravstvena ustanova dobila od Agencije za lekove ili od proizvođača, apsolutno, oni nisu u obavezi da postupaju drugačije“, izjavio je za RTS dr Dimitrijević.\nU Agenciji za lekove i medicinska sredstva Srbije kažu da, u slučaju da proizvođač dobrovoljno povuče lek, dužan je da o tome obavesti apoteke i zdravstvene ustanove.\nPavle Zelić iz Agencije za lekove i medicinska sredstva Srbije objašnjava da zdravstveni radnici svakako moraju da budu odgovorni, da prate redovno vesti na sajtu Agencije za lekovekako bi se dodatno informisali o svim mogućim neželjenim reakcijama, upozorenjima ili u najekstremnijim slučajevima povlačenjima , koje sprovodi Agencija za lekove.\nMeđutim, lekari tvrde da je to nemoguće obaviti tokom radnog vremena jer mnogi od njih pregledaju 40, 50 pacijenta dnevno, a na službenim računarima nemaju pristup internetu i pretraživačima.\nInače, Evropska agencija za lekove (EMA) je, na zahtev Evropske komisije, započela proveru lekova koji sadrže aktivnu supstancu ranitidin, nakon što su ispitivanja pokazala da neki od lekova sa aktivnom supstancom ranitidin sadrže nečistoću NDMA. Reč je o supstanci koja bi mogla izazvati rak. Iako se ne očekuje takva posledica ukoliko se unosi u malim količinama, naučna ispitivanja još uvek traju.\nEMA će proučiti podatke kako bi procenila da li su bolesnici koji koriste ranitidin pod bilo kakvim rizikom od NDMA, i o tome će obavestiti javnost.\nLekovi “ranisan” i “ranitidin”, proizvođača “Hemofarm” i “Aktavis”, povučeni su i sa tržišta u okruženju, u BiH i Crnoj Gori. U beogradskim apotekama vlada prava jagma za istim lekom proizvođača iz Severne Makedonije, koji nije povučen sa tržišta.


Bezbednost mobilnih uređaja – Personal magazin\nKompanije su ozbiljno zabrinute za bezbednost mobilnih uređaja koji imaju pristup korporativnim podacima, ali su i dalje spori u pronalaženju načina da iskontrolišu njuhovu upotrebu. Ovo je rezultat istraživanja koje…\nKompanije su ozbiljno zabrinute za bezbednost mobilnih uređaja koji imaju pristup korporativnim podacima, ali su i dalje spori u pronalaženju načina da iskontrolišu njuhovu upotrebu. Ovo je rezultat istraživanja koje je uradila kompanija B2B.\nZaista je neverovatno što su zaposleni odgovorni za kritične poslovne odluke, uključujući i one u vezi sa IT bezbednošću, ovaj bitan problem bezbednog korišćenja mobilnih uređaja u korporativnim mrežama, rangirali tek kao treći po važnosti, iako je više od polovine (55 odsto) istih stručnjaka, koji su učestvovali u interacionalnom istraživanju kompanije B2B, potvrdili da su ozbiljno zabrinuti za bezbednost mobilnih uređaja.\nPostavljeno je pitanje korporativnim IT i biznis stručnjacima da navedu tri zadatka koja smatraju najvažnijim za njihov IT sektor, kako bi izgradili bezbednu IT infrastrukturu. Bezbednost mobilnih uređaja je rangirana prilično loše – samo 12 odsto smatra da je rad sa sistemom MDM jedan od tri najbitnija zadatka. Zaštitu poverljivih informacija je odabralo 27 odsto, smatrajući ovo drugim najbitnijim zadatkom. Najvažniji zadatak je sprečavanje sajber kriminalaca da se infiltriraju u njihovu korporativnu mrežu – to je istaklo 31 odsto ispitanika.\nKako sajber kriminalci pre svega tragaju za poverljivim informacijama, trebalo bi učiniti svaki mogući napor da bi bila osigurana njihova bezbednost. Veoma je važno da kompanije danas razumeju potrebu za postavljanjem granice kako bi bili izbegnuti sajber kriminalci i da treba primeniti raličite efekasne mere koje će ispuniti zahteve zaštite podataka: rezervne kopije, sprečavanje curenja informacija za koje su odgovorni zaposleni, suzbijanje sajber napada i mnoge druge.\nMeđutim, zabrinjavajuće je što mnogi poslodavci potcenjuju krucijalnu važnost MDM tehnologije, jer jedina nezaštićena vrednost jesu osetljive korporativne informacije – skoro četvrtina (23 odsto) ispitanika rekla je da su izgubili svoje poslovne podatke zbog toga što su ili izgubili ili im je neko ukrao mobilni uređaj.\nMDM omogućava kompanijama da:\nUvedu restrikcije za instalacije i pokretanje softvera na korporativnim mobilnim uređajima. Korporativne mreže mogu biti veoma oštećene nekontrolisanim dodavanjem neregulisanih, novihsoftvera.\nPodrže daljinsko upravljanje smart telefonima i tablet računarima, kako bi mogli da blokiraju pristup ili izbrišu informacije u slučaju da je uređaj izgubljen ili ukraden.\nObezbede da uređaji budu zaštićeni PIN kodovima, a aplikacije preko kojih se pristupa korporativnim podacima budu zaštićene jakim šiframa (lozinkama).\nBrzo i felksibilno razviju konfiguracije i bezbednosne polise na novim mobilnim uređajima zaposlenih\nSpreče curenje osetljivih korporativnih informacija kontrolom podataka u okviru aplikacija i šifrovanjem.\nOsiguraju korišćenje visokokvalitetne antivirusne zaštite, posebno za android uređaje.\nOvo istraživanje, koje obuhvata više od 3300 IT stručnjaka iz 22 zemlje širom sveta, urađeno je u saradnji sa kompanijom Kaspersky Lab.\nBezbednost mobilnih uređaja was last modified: March 14th, 2013 by Redakcija\nB2BBezbednostBezbednost mobilnih uređajaMDMmobilni uređaji\nHakeri objavili lične podatke Mišel Obame


EU podrška srpskom zdravstvu - Društvo - Dnevni list Danas\nPočetna » Društvo » EU podrška srpskom zdravstvu\nEU podrška srpskom zdravstvu\nEvropska unija je u okviru podrške srpskom zdravstvu tokom pandemije obezbedila pomoć u novcu i medicinskoj opremi, a trenutno se radi na hitnom potpisivanju ugovora o donaciji za tri tipa friždera i uređaja za duboko zamrzavanje za čuvanje vakcina protiv kovida, kao i vozila za distribuciju vakcina, saopštio je danas EU Info centar.\n0Piše: FoNet 16. decembra 2020. 15.01 Izmenjeno: 15.59\nOd izbijanja pandemije u martu ove godine, EU je domaćem zdravstvu poklonila trijažne kontejnere koji su proizvedeni u Srbiji, kao i mnoštvo medicinske opreme, poput respiratora i monitora za intenzivnu negu, ali i sanitetska vozila, testove, zaštitna odela i maske, stoji u saopštenju.\n„EU je obezbedila i plate za oko 200 ljudi koji su raspoređeni po zdravstvenim ustanovama širom Srbije“, podseća se u svojevrsnom godišnjem preseku kada je reč o pomoći EU Srbiji, i programu EU za tebe.\nPodseća se i na to da je u martu 2020. godine Evropska komisija ponudila Srbiji paket od 93 miliona evra za borbu protiv kovid-19, od kojih je 15 miliona evra usmereno na hitne mere, dok je za dugoročan oporavak ekonomije planirano 78 miliona evra.\n„Hitne mere podrazumevale su transport hitne medicinske opreme i materijala koje je Srbija nabavila u inostranstvu, a sa preko sedam miliona evra finansirano je 15 kargo letova, koji su dopremili više od 720 tona robe, kako donacija EU tako i opreme koju je kupila Vlada Srbije“, stoji u saopštenju EU info centra.\nIstiče se da je solidarnost jedno od načela kojim su se vodili oni koji su građanima Srbije pružili neverovatnu pomoć, a da su teški trenuci tokom ove godine izrodili mnoge heroje.\nEU, Evropska unija, Novac, Zdravstvo


Beta 27. novembra 2020. 10:10\n„Nisam znala šta da radim, bila sam sama u stanu, pošto su u to vreme suprug i sinovi bili u Nišu. Plašila sam se da prodjem pored lisice, mada se nije pomerala. Nije htela da pobegne, a vreme je prolazilo i bilo je jasno da ću da zakasnim na posao, tako da sam morala nekog da pozovem u pomoć“, izjavila je Milenković.\nKako je kazala, setila se da u pomoć pozove rodjaka koji radi u fabrici „Elid“ u Dušniku.\n„Sve vreme dok sam čekala da moj rodjak dodje, a to je jedno pola sata, lisica se nije pomerala, samo me je gledala. Brat je došao noseći jedan prutić i isterao je iz zgrade. Prišao joj je sasvim blizu i izašla je iz zgrade polako, korak po korak“, rekla je Milenković.\nTo potvdjuju i ostali meštani, uz podsećanje da je na ulazu u Dušnik izmedju dva svetska rata pisalo „Varošica Donji Dušnik“ i da je mesto decenijama bilo centar opštine sa bolnicom, školom sa oko 400 učenika, fabrikom, zadrugom, policijskom stanicom i javnim kupatilom.\nPrema njihovim rečima, od početka godine u mestu nije rodjena nijedna beba, a umrlo je deset meštana.\nTakva situacija se, dodali su, ponavlja već godinama tako da je broj djaka osmogodišnjoj osnovnoj školi, koju osim dece iz Dušnika pohadjaju još i deca iz sedam okolnih sela, spao na svega dvadesetak.


Maj mesec matematike 2019 - Dan u Beogradu\nNaslovna » Izlasci » Festivali » Maj mesec matematike 2019\nMaj mesec matematike 2019 (foto: CPN)\nAh Neša 30. april 2019. Festivali, Nauka Postavite komentar\nOve godine priređen je „put oko sveta“ u potrazi za neraskidivom vezom matematike i geografije, dve discipline koje, kada se prepletu, otkrivaju skrivene predele.\nOvogodišnjoj manifestaciji M3 prethodio je konkurs „Mapiranje matematike“ pomoću kog je izabrano pet najinspirativnijih primera nastave matematike u Srbiji.\nNa interaktivnu matematičku mapu Srbije upisano je i više od 90 raznovrsnih i kreativnosti aktivnosti iz 45 gradova, koji se mogu istražiti tokom maja 2019.\nMaj mesec matematike 2019: Kroz matematičke predele\nU Beogradu, kao i prethodnih godina, manifestacija će biti održana na nekoliko lokacija: u Galeriji na Andrićevom vencu publika će biti u prilici da vidi i učestvuje u glavnom programu manifestacije „Kroz matematičke predele“. Biće tu interaktivnih eksponata, naučnopopularnih predavanja, inspirativnih razgovora, radionica i filmskih projekcija, otvorenih za posetioce.\nU Galeriji nauke i tehnike SANU biće otvorena izložba „Životni ciklusi Milutina Milankovića“, a u Naučnom klubu Beograd biće priređena predavanja i radionice kroz koje će zainteresovani saznati koliko nas matematika zapravo okružuje u svakodnevnom životu.\nMatematiku iz „prve ruke“ predstaviće specijalni gosti manifestacije – poznati popularizatori nauke dr Beri Cipra, dr Stjuart Kolhagen i dr Greg Gejdž.\nCentar za promociju nauke u saradnji sa Matematičkim institutom SANU osmi put zaredom organizuje nacionalnu manifestaciju Maj mesec matematike sa sadržajima i programima širom Srbije.\nTagovibeograd festivali izlasci maj mesec matematike matematika nauka proleće u beogradu\nPrethodni Novi filmovi u bioskopima (2. maj 2019)\nSledeći Svetsko prvenstvo „Bitka nacija“ na Smederevskoj tvrđavi


MEI - Aktuelnosti - J. Joksimović: Pristali smo na manje doza da bismo pomogli regionu\nJ. Joksimović: Pristali smo na manje doza da bismo pomogli regionu\nMinistar za evropske integracije Jadranka Joksimović izjavila je danas tokom posete Institutu za javno zdravlje „Batut“ da je Srbija pristala na manji broj vakcina iz kontigenta od 651.000 koji je EU uputila zapadnom Balkanu, jer su one potrebnije zemljama u regionu koje imaju problem i zbog nevakcinisanog medicinskog osoblja.\n„Izuzetno cenimo napore koje je Varheji lično sa svojim timom i Delegacijom EU ovde u Srbiji preduzeo da pokrene mašineriju EU i da se ta mašinerija više zainteresuje za ceo zapadni Balkan, pa i nas u Srbiji“, rekla je Joksimović.\nPodsetila je da je Srbija spremno ušla u proces vakcinacije, oslonila se na sopstvene snage i pokazala solidarnost i čovečnost prema regionu, što je, kako je rekla, najvažnije i za nas i naše susede. Dodala da je Srbija tokom pandemije i Italiji poslala osam aviona pomoći.\nSrbija je pokazala „humanost, solidarnost, čovečnost i saradnju“, rekla je ministar i naglasila da su to prave vrednosti za koje se zalaže i EU.


Sport Archives - Stranica 3 od 98 - Portal Pasaž\nPosted: 26. oktobra 2019. u 19:12 / Sport\nKik boks reprezentacija Srbije postala je vicešampion sveta, a među reprezentativcima koji su dali svoj doprinos ovom izuzetnom uspehu je i Užičanin, Nikola Filipović, koji je bio među srpskim borcima koji su izborili zlatnu medalju. Srbija je na Svetskom prvenstvu u kik boksu, održanom tokom vikenda, od 24. do 26. septembra u Sarajevu, osvojila osam […]\nPosted: 25. oktobra 2019. u 20:58 / Sport\nUžički pikadista Uroš Janković, član PK „Pikadere Užice“, igrao je finale prvog masters turnira državnog prvenstva i istakao kandidaturu za najviši plasman. Proteklog vikenda, u hotelu „Novella Uno“ u Novim Banovcima, održan je prvi od ukupno 7 mastersa Prvenstva Srbije u pikadu za seniore. Od 228 igrača iz cele Srbije, od kojih je 64 u […]\nPosted: 20. oktobra 2019. u 13:08 / Sport\nJedna zlatna, tri srebrne i tri bronzane medalje, kao i plasman svih osvajača medalje na završin turnir KUPa Srbije učinak je nastupa karatista “Užica” na KUPu regiona u karateu za poletarce, pionire i nade održanom u Čačku 19. oktobra. U katama 2010 apsolutni nivo Sergej Kurćubić osvojio je treće mesto, dok su Nikola Radović 2009 […]\nPosted: 14. oktobra 2019. u 23:02 / Sport\nUžički i državni šampion u bilijaru u kategoriji juniora, Lazar Kostić, osvojio je prvo mesto na zadnjem održanom masters turniru i trenutno je u „trci“ za vodeće mesto u završnici prvenstva Srbije. Proteklog vikenda, u Bilijar klubu „Podrum“ u Novim Banovcima, održan je šesti masters Prvenstva Srbije u bilijaru za juniore. U disciplini 10-ball takmičilo […]\nNovi dresovi za najmlađe košarkaše iz Sevojna uz podršku Fondacije Danica Grujičić\nPosted: 10. oktobra 2019. u 19:49 / Sport\nFondacija “Zajedno za mlade- Danica Grujičić” donirala je sredstva za nabavku 45 dresova za polaznike škole košarke, kategorija mlađih pionira i pionirki, koju u Sevoju sa višegodišnjim uspešnim rezultatima realizuje Sportsko udruženje Sevojno. Uz ovaj broj nove sportske opreme, i uz dotaciju ostatka do potrebne sume od strane Gradske opštine Sevojno, sedamdeset dvoje najmlađih košarkaša […]\nSrbija vicešampion Starog kontinenta i treća evropska medalja za strelca iz Kosjerića\nPosted: 6. oktobra 2019. u 09:07 / Sport\nMlada reprezentacija Srbije postala je vicešampion Evrope u streljaštvu u disciplini vazdušna puška a među izabranicima selektora koji su Srbiji doneli srebrnu medalju je i Đorđe Savić iz Kosjerića kome je ovo treća medalja u Evropskoj ligi mladih. Pored Savića u sastavu reprezentacije bili su i Kristina Lazarević, Teodora Vukojević i Marko Ivanović. Ovogodišnje Evropsko […]\nNacionalno takmičenje u off roadu startuje džipi relijem u Požegi\nPosted: 1. oktobra 2019. u 07:04 / Sport\nŠampionat Srbije u disciplini off road-u počinje prvog vikenda oktobra, prvim ovogodišnjim džipi relijem u organizaciji AMK „Jeep team“ iz Požege. Ovaj reli se boduje za otvoreni Šampionat Srbije, a skup prijavljenih takmičarskih vozila sa posadama zakazan je za petak, 4. oktobar na parkingu nekadašnje ciglane Radnik. U vremenu od 16 do 17 časova obaviće […]\nPosted: 30. septembra 2019. u 15:29 / Sport\nAleksandar Dučić i Vladimir Zarić osvojenim trećim mestom u generalnom plasmanu Šampionata Srbije na upravo završenom 52. Srbija reliju u Vrnjačkoj Banji potvrdili su šampionsku titulu u reliju u Generalnom plasmanu domaćeg šampionata za 2019. godinu. Apsolutni pobednik 52.Srbija relija u Vrnjačkoj Banji bio je Dušan Borković koji se za takmičenje na Srbija reliju odlučio […]


Za ovu priliku izložene su 34 fotografije, koje plene umetničkom originalnošću i imaju značajnu dokumentarnu vrednost. Neprocenjivo kulturno nasleđe na Kosovu i Metohiji prikazano je u svoj svojoj lepoti i bogatstvu. Motivi, detalji, kolorit i kompozicija imaju posebnu simboliku i snagu. Tišina koja dominira na fotografijama i posvećenost autora srpskim manastirima i tradiciji, ukazuju na opasnost u kome se nalaze i pozivaju sve nas na razmišljanje i osvećenost.\nKako sam autor kaže, kroz naziv izložbe gde dominira reč „harmonija“ želeo je da napravi sintezu fotografija i probudi svest o našim izvorima, tradiciji, kulturi i bogatstvu koje nosimo u sebi i koje treba da sačuvamo, jer Kosovo i Metohija vape da se vide i čuju.\nU pozdravnoj reči Vesna Milojević, direktorka Istorijskog arhiva Kraljevo je navela da su Nemanjići prezime čitavog srpskog roda, a da smo mi blagosloveni življenjem u dvorištu Manastira Žiče i privilegovani da budemo domaćini i ugostimo svetinje sa Kosova i Metohije.\nPrilikom otvaranja izložbe, prof. dr Dragiša Bojović, upravnik Centra za vizantijsko-slovenske studije Univerziteta u Nišu, istakao je da nije bilo Žiče, ne bi bilo ni kosovsko-metohijskih svetinja i da je autor promovisao jedan od suštinskih principa vizantijske estetike.\nAleksandar Radoš je poznat javnosti po svom bogatom umetničkom opusu i visoko vrednovanim fotografijama u stručnim krugovima. Član je Udruženja likovnih i promenjenih umetnika i dizajnera Srbije. Brojne grupne i samostalne nastupe ovekovečio je vrednim nagradama i priznanjima u zemlji i inostranstvu.\nPredavanje: „Manastir Žiča – centar Arhiepiskopije, Eparhije i sabora u srednjem veku“ →\n← Predavanje „Saborni dani Stefana Prvovenčanog“


Oštar pad profitabilnosti Telekoma po kupovini Kopernikusa - NOVA portal\nBiznis Autor:Danas08. jul. 202017:27\nPogoršanje finansijskih pokazatelja Telekoma Srbija u 2019. godini posledica je ekspanzije u prethodnoj godini, ali tek treba videti da li će sve kompanije koje je Telekom kupio poslednje dve godine imati pozitivne finansijske efekte, piše "Danas".\nZa sada povećanje dugova znatno prevazilazi prihode koje su nove kompanije donele, piše dnevni list „Danas“.\nUkupni prihodi grupe Telekom Srbija u 2019. godini iznosili su 125,7 milijardi dinara, što je 6,6 odsto više nego 2018. godine i skoro u potpunosti su rezultat rasta prihoda od multimedijalnih sadržaja od 5,6 milijardi dinara, pošto su prihodi i od fiksne i od mobilne telefonije blago opadali.\nOvo je prvi efekat akvizicija kablovskih operatera u prethodne dve godine.\nOno što je mnogo važnije je to da je poslovna dobit kompanije skoro prepolovljena u odnosu na prethodnu godinu.\nDok je dobit iz poslovanja u 2018. iznosila skoro 12 milijardi dinara (nešto preko 100 miliona evra), u 2019. godini je iznosila 6,9 milijardi dinara, odnosno nešto ispod 60 miliona evra.\nKada se oduzme gubitak iz finansijskog dela bilansa, koji je povećan dobrim delom zbog rasta kamata u prošloj godini, dobit pre poreza je dostigla pet milijardi dinara, što je skoro 2,5 puta manje od 12 milijardi iz prethodne godine.\nKada se nakon toga oduzme porez, neto dobit pada na 2,46 milijardi dinara (nešto preko 20 miliona evra), naspram 11 milijardi u 2018. godini.\nKako se navodi u finansijskim izveštajima Telekoma Srbija, nakon oduzimanja kursnih razlika dobit grupe se smanjuje na oko 800 miliona dinara ili svega 2,29 dinara po akciji dok je 2018. godine zarada po akciji iznosila 12 dinara.\nEBITDA (poslovna dobit pre troškova amortizacije, kamata i poreza) iznosila je 48 milijardi dinara ili oko 410 miliona evra, ali su na nju uticale promene računovodstvenih standarda.\nBez tih promena EBITDA, koji je značajan pokazatelj vrednosti kompanije iznosila oko 360 miliona evra dok je 2018. ona iznosila 328 miliona evra.\nNaspram ovakvog pada u profitabilnosti, pošto je prinos na aktivu iznosio svega 0,5 odsto, nalazi se značajan skok u zaduženosti kompanije. Naime obaveze grupe su skočile za godinu dana sa 152 milijarde na 260 milijardi dinara.\nDugoročni krediti su povećani sa 76 milijardi na 99 milijardi dinara, a kratkoročni krediti 30,8 na 45,3 milijarde dinara, pa je zaduženost po osnovu kredita preko 1,2 milijarde evra.\nKada se dugovi umanje za gotovinu kojom je Telekom raspolagao na kraju 2019. neto zaduženost je oko 1,15 milijardi evra.\nNenad Gujaničić, iz brokerske kuće Momentum sekjuritiz objašnjava da je ovo posledica velikih ulaganja u prethodnih godinu, dve.\nNenad Gujaničić / Foto:N1\n„Pad profitabilnosti Telekoma je u velikoj meri posledica sprovedenih velikih ulaganja u proteklih godinu, dve dana.\nDelimično je negativan uticaj zabeležen i usled nastavka trenda pada prihoda u fiksnoj telefoniji i stagnirajućeg biznisa mobilne telefonije.\nOvo potonje je poslovni trend koji je karakterističan za čitavu branšu, dok će poslovni uspeh Telekoma na srednji rok zavisiti pre svega od isplativosti sprovedenih preuzimanja.\nNiko nije očekivao rezultate ovih poslova u prvoj godini, ali prilično bode oči megalomanija prilikom ovih preuzimanja, naročito ako se uzme u obzir predistorija akvizicija ove kompanije, kao što je preskupo plaćen Telekom Srpske i nepotrebno i skupo preuzimanje Dunav banke“, ocenjuje Gujaničić.\nFinansijsko zdravlje Telekoma će u narednim godinama zavisiti od toga da li su investicije bile isplative, s obzirom da je koeficijent zaduženosti Telekoma Srbije a.d. na kraju prošle godine iznosio 39,6 odsto, a ukoliko se računaju i obaveze po osnovu lizinga koje su uključene od prošle godine nakon izmena u računovodstvenim standardima onda se racio zaduženosti penje na čak 45,9 odsto u odnosu na kapital preduzeća.\n„Jedna od posledica preuzimanja je značajan rast zaduženosti, koji svakako neće biti problematičan ako se ove investicije pokažu kao isplative.\nMeđutim, tu treba biti prilično skeptičan u pogledu očekivanja, naročito ako se uzme u obzir plaćena cena, ali i generalna strategija nastupa kompanije na tržištu, kvalitet usluga u odnosu na konkurenciju, kao i činjenica da se brojni premium sadržaji kompanije emituju na TV stanicama koje bi trebalo da su njena konkurencija.\nNajbolji pokazatelj duga je odnos neto duga prema EBITDA koji je na kraju 2019. iznosio 2,80 što je prilično visoko, ali ponavljam ne i dramatično ukoliko bi se sprovedene investicije pokazale kao opravdane“, ocenjuje Gujaničić.\nProšle godine Telekom Srbija je na kupovine i dokapitalizacije potrošio skoro 200 miliona evra.\nNajveća kupovina bila je kablovski operater Radijus vektor za 10,2 milijarde dinara, pa zatim Maskom, Telemark Systems, Exe Net i SAT TV Meteor, pa kupovina preostalih udela u firmama GO4YU i HD WIN. Ipak najveću kupovinu je Telekom obavio 2018. kada je pazario Kopernikus za 23 milijarde dinara, kako se vodi u njihovim finansijskim izveštajima.\nTelekom je operatere kupovao na rate, a kratkoročni dug je iznosio 8,4 milijarde dinara, dok su dugoročne priznate obaveze za multimedijalne sadržaje 15,6 milijardi dinara.\nU prošloj godini se nije video poseban efekat ovih investicija s obzirom da osim Telekoma Srpske i Telusa niko nije uplatio dividende matičnom društvu Telekoma Srbija.\nEkonomista Božo Drašković, profesor na Fakultetu za primenjenu ekologiju Futura i saradnik Instituta ekonomskih nauka, ističe da je javnosti nepoznato da li je i ko je pravio finansijske planove kupovine tih preduzeća i da li je rađena analiza za koliko vremena bi ona trebalo da daju finansijske efekte.\n„Pošto je to nepoznanica, ja mogu da sumnjam da su ti planovi uopšte pravljeni i manjinski akcionari bi trebalo da pitaju zašto nisu.\nS obzirom na pogoršanje finansijske pozicije Telekoma, ako 2021. i 2022. ne bude efekata u smislu povećanja poslovnih prihoda, neko bi trebalo da odgovara, od uprave koja je to odobrila do operativnog menadžmenta.\nMi imamo bolestan sistem u kome su dominantni politički, a ne ekonomski faktori u ponašanju državnih i javnih preduzeća. I to je ekonomska politika svih prethodnih vlasti, samo se akteri menjaju. Nema odgovornosti u upravljanju javnim resursima“, zaključuje Drašković.\nNedavno je Vladimir Lučić, koordinator za internet i multimediju Telekom Srbija grupe najavio da će do 2023. godine kompanija vredeti četiri milijarde evra. Da podsetimo 2015. godine privatizacija je propala jer niko nije hteo da plati 1,2 milijarde evra.\nGujaničić ističe da je licemerno govoriti o vrednosti kompanije, a već godinama izbegavati da se akcije ovog akcionarskog društva listiraju na berzi.\n„Što se tiče potencijalnog vrednovanja Telekoma, prilično je licemerno da zvaničnici kompanije o tome uopšte govore kada znamo da građanima i radnicima kompanije već osam godina nije omogućeno da trguju tim akcijama, jer kompanija odbija listing na tržištu.\nJasno je da je to u nadležnosti Vlade Srbije, ali bi svakako kredibilan menadžment insistirao da kompanija bude na berzi i time pokaže kako investitori vrednuju strateške odluke uprave.\nBojim se da bi aktuelno vrednovanje Telekoma bilo kudikamo drugačije od očekivanja koja u javnosti iznosi uprava pa se samim tim kompanija i dalje ne nalazi na tržištu“, zaključuje Gujaničić.\nakvizicijebožo draškovićnenad gujaničićprofitTelekom Srbija


Kremlj: Zračni udari u Siriji ciljaju više grupa – Minber\nlis. 01, 2015 at 1:28 pm\nKremlj: Zračni udari u Siriji ciljaju više grupa\nKremlj je u četvrtak saopćio da ruski zračni napadi u Siriji ciljaju “listu terorističkih organizacija” te da je prerano reći da li je predsjednik Vladimir Putin zadovoljan vojnom kampanjom.\nGovoreći dan nakon što je Moskva pokrenula zračne udare u Siriji protiv “islamističkih, ekstremističkih meta”, Dmitri Peskov, Putinov glasnogovornik, rekao je: “Ove organizacije [na listi meta] su dobro poznate i mete su izabrane u koordinaciji s vojnim snagama Sirije.”\nPeskov je dodao da se treba “vrlo, vrlo pažljivo odnositi prema svim izvještajima”, jer ima “veoma mnogo lažnih” informacija.\nTelevizija al-Majaden, sa sjedištem, u Libanu javila je u četvrtak da su ruski avioni bombardirali pobunjeničke pozicije u Siriji, uključujući ruralne oblasti u blizini grada Jisr al-Sugur, na sjeverozapadu zemlje, pod kontrolom pobunjeničke alijanse, među kojima je i ogranak Al-Kaide, grupa Front al-Nusra.\nAvioni su izveli najmanje 30 udara, a meta je bila “Osvajačka armija”, navodi ta televizija naklonjena sirijskoj Vladi.\nZamjenik ministra vanjskih poslova Rusije Sergej Rjabkov rekao je da će Rusija informirati SAD o toku ruske operacije u borbi protiv ISIL-a.\nOn je naveo da iz Washingtona “nije bilo signala” da želi da učestvuje u radu informativnog centa u Bagdadu, koji su formirale Rusija, Sirija, Irak i Iran.\n“Informirat ćemo zainteresirane strane, uključujući SAD, o našoj aktivnosti u okviru zračne operacije u borbi protiv ISIL-a”, rekao je Rjabkov.\nDodao je i da Moskva nije slala nikakve negativne signale SAD-u u vezi sa njihovim prisustvom u zračnom prostoru Sirije.\n“Ne mogu da se složim da su sa naše strane ka SAD-u upućivani nekakvi negativni signali ili nešto slično.“\nLavrov: Ciljamo samo mete ISIL-a\nRuski ministar vanjskih poslova Sergej Lavrov ranije u četvrtak odbacio je optužbe da su se na meti ruskih zračnih napada u Siriji našli i drugi ciljevi osim grupe Islamska država Irak i Levant, i da su pogođeni civili.\n“Glasine o tome da cilj udara nije bio ISIL nisu utemeljene”, izjavio je šef ruske diplomatije nakon susreta s američkim kolegom Johnom Kerryjem u New Yorku, dodajući kako nema “nikakvu informaciju” o civilnim žrtvama.\nLavrov je kazao da je “pošteno” rekao svom američkom kolegi da Rusija intervenira, na zahtjev sirijskog predsjedništva, radi borbe “isključivo protiv ISIL-a i drugih terorističkih grupa”, prenosi AFP.\nRuska avijacija izvela je u srijedu prve zračne napade u Siriji, na zahtjev predsjednika Bashara al-Assada, pošto je ruski Parlament jednoglasno odobrio intervenciju u Siriji.\nMoskva je sat vremena prije akcije obavijestila Washington da će izvesti napad, u okviru prvog velikog ruskog vojnog angažmana u regiji od kako se 1991. godine raspao Sovjetski savez.\nMeđunarodna koalicija, predvođena SAD-om, godinu dana bombardira ISIL u Siriji i Iraku, no ruski predsjednik Putin u ponedjeljak je, u sjedištu Ujedijenih naroda, predložio mnogo širu međunarodnu koaliciju protiv ove grupe i najavio da bi se Rusija mogla pridružiti, ali je isključio kopnenu intervenciju.\n‘Agresivna akcija Rusije’\nZabrinutost zbog prve ruske akcije izrazili su američki zvaničnici te Francuska.\nZamjenik američkog ministra odbrane Robert Work ne vjeruje “da je to bila greška”, već “da je to agresivna akcija Rusije upravo sada prije razgovora naših vojnih zvaničnika”.\nSaudijska Arabija zahtijeva da Rusija prekine svoje vojne operacije u Siriji, rekao je Abdallah Al-Mouallimi, ambasador ove zemlje pri UN-u.\nGovoreći u UN-u, naglasio je da ISIL nije prisutan u područjima koje su gađali ruski avioni.\n“Delegacija moje zemlje izražava zabrinutost zbog vojnih operacija koje su ruske snage izvele u Homsu i Hami, mjestima gdje snage ISIL-a nisu prisutne. Ovi napadi doveli su do brojnih nevinih žrtava“, rekao je.\n“Što se tiče onih zemalja koje su nedavno potvrdile da će se pridružiti borbi protiv terorizma ISIL-a, ne mogu to uraditi, a istovremeno podržavati terorizam sirijskog režima.”\nPutin i njegov američki kolega Barack Obama složili su se u ponedjeljak da će njihovi vojni zvaničnici razgovarati o načinu razrješenja sukoba u Siriji.\nAmerički državni sekretar izrazio je “veliku zabrinutost” i ponovio da ISIL ne može biti poražen “sve dok je Assad predsjednik Sirije”.\nLavrov je rekao da je Moskva spremna “otvoriti komunikacijske kanale” s koalicijom koju vodi SAD, a Rusija je također pozvala 15-člano Vijeće sigurnosti UN-a da odobri međunarodnu vojnu intervenciju protiv ISIL-a.\nNacrt ruske rezolucije, u koji je agencija Reuters imala uvid, pozdravlja napore država u borbi protiv ISIL-a, Al-Kaide, Fronta al-Nusra i drugih grupa u regiji i poziva države “da koordiniraju svoje aktivnosti s pristankom država i teritorija na kojima se te aktivnosti odvijaju”.\nU Homsu ubijeno 36 civila\nŠef sirijske opozicije u egzilu Khaled Khoja rekao je da je 36 civila ubijeno u ruskom napadu na Homs, u centralnom dijelu zemlje.\n“Rusi su izveli napad na sjever Homsa i ubili 36 nedužnih civila u područjima koja su se borila i pobijedila borce ISIL-a”, rekao je iz New Yorka Khoja, šef sirijske nacionalne koalicije, opozicije u egzilu.\n“Sve žrtve su civili. Niko od stradalih nije učestvovao u vojnim snagama. Očito je da je ruska intervencija podrška režimu i cilj joj je stvaranje još haotičnije atmosfere u Siriji”, dodao je.\nMoskva je u srijedu pokrenula prve zračne udare u Siriji u sklopu, kako su naveli, borbe protiv terorizma.\nPrema ruskom Ministarstvu odbrane, ruska avijacija je izvela 20 zračnih napada i pogodila osam ciljeva ISIL-a u Siriji, uništivši jedno komandno mjesto ove grupe.\nMeđutim, sirijska opozicija, SAD i NATO tvrde da su Rusi gađali i položaje umjerenih sirijskih pobunjenika.\nIzbjeći konflikt SAD-a i Rusije\nAmerička i ruska vojska će možda već u četvrtak održati sastanak o tome kako da izbjegnu slučajni konflikt tokom svojih odvojenih zračnih udara u Siriji, izjavio je američki državni sekretar nakon sastanka s Lavrovom.\n“Složili smo se da je imperativ da što prije, a možda već danas [četvrtak], održimo razgovore između predstavnika naših vojski o izbjegavanju konflikta”, rekao je Kerry na zajedničkom obraćanju novinarima s Lavrovom u sjedištu UN-a u New Yorku, a prenijela agencija AFP.\nKerry je naveo da su, uprkos zabrinutosti zvaničnog Washingtona u vezi podrške Rusije za Assada i ruskog izbora ciljeva u njihovoj tek započetoj kampanji zračnih udara u Siriji, Lavrov i on unaprijedili ideje o ubrzanju političkog procesa u toj zemlji.\n“Svi želimo da Sirija bude demokratska, ujedinjena, sekularna država, koja će biti dom za sve etničke grupe čija će prava biti zagarantirana, ali među nama postoje neke razlike kad je riječ o detaljima kako to postići”, izjavio je Lavrov.\nKerry je dodao da će Lavrov i on predstaviti prijedloge predsjednicima svojih država, Obami i Putinu, i da će ostati u kontaktu dok dvije strane budu razrješavale međusobne razlike.\n“Sigurno ćemo i dalje biti u kontaktu na ovu temu, zato što smo se također složili da je imperativ da se pronađe rješenje i na svaki način izbjegne eskalacija”, rekao je Kerry.\nadmin 1 listopada, 2015\nDavutoglu: Neuspjeh UN-a u BiH, Ruandi i Siriji\nTalibani zauzeli još dva grada: Žestoke borbe za kontrolu nad Kunduzom


U Beogradu nova oprema snima nepropisno parkiranje i prepoznaje tablice - www.lobi-info.rs\nMarija K. 2. juna 2020., 11:57 5.5k Views\nDa li će nepropisno parkiranje ikada otići u istoriju, ne znamo, ali gradske službe imaju novi način da kontrolu iz automobila koji poseduju sistem za očitavanje i prepoznavanje registarskih tablica vozila.\nTo u praksi znači da ako neko zaustavi vozilo ispred apoteke da hitno kupi lek, patrola u vozilu može da snimi tablicu i „čestitka“ stiže na kućnu adresu. Isto važi i ako neko upali „sva četiri“ i zaustavi vozilo u žutoj traci, ili zastane da bi obavio neki posao.\nOsim toga, uvodi se i mogućnost da se dobije elektronski nalog za plaćanje dnevne parking karte.\nObaveštenje o izdatoj dnevnoj karti po registarskoj oznaci vozila biće dostupno korisniku parkirališta počev od momenta izdavanja elektronske parking-karte preko sajta i korisničkog servisa preduzeća. Istovremeno će obaveštenje biti dostupno korisniku i slanjem SMS poruke ako postoje tehničke mogućnosti – navodi Sekretar za saobraćaj Rafailović, obrazlažući da se ovim novinama podiže nivo kulture parkiranja i unapređuje funkcionisanje „Parking servisa“.\nNa tablama parkirališta, na vidnom mestu biće istaknute sve nove informacije koje se u zavisnosti od parkirališta odnose na vreme naplate parkiranja, vremensko ograničenje, cenu usluge, način plaćanja i kontrole …\nSavetujemo sugrađanima, da zaborave na ono istrčavanje na brzaka uz upaljena 4 migavca, jer uskoro će početi da stižu „čestitke“.\nPrethodna objava „Infostan“ pokrenuo portal za elektronsku dostavu i plaćanje računa\nSledeća objava Da li ste primetili da je započeta gasifikacija u naseljima na levoj obali?


Bajko: "Šutirao bih penal, ali me trener nije video" - Sportske.net\nBajko: "Šutirao bih penal, ali me trener nije video"\nGolman Crvene zvezde Boban Bajković istakao je da je bio spreman da preuzme odgovornost i izvede penal u duelu sa Radom, ali njegovo dozivanje i gestikulaciju nije video trener Slaviša Stojanović.\nFudbaleri Crvene zvezde u subotu su upisali prvu od tri pobede koliko im je neophodno da bi vratili titulu na "Marakanu" posle šest sezona posta.\nCrveno-beli su savladali Rad rezultatom 2:0 (1:0) a prvi pogodak na meču postigao je Nenad Milijaš sa "bele tačke".\nČinjenica da su do juče fudbaleri Crvene zvezde promašili šest od osam penala u tekućoj sezoni navela je i golmana Bobana Bajkovića da se prijavi za izvođenje jedanaesteraca a juče je imao i podršku čitavog stadiona.\n"Video sam da je Milijaš preuzeo loptu odlučno, samo me je to poremetilo, inače bih ja izveo penal, jer sam imao podršku celog stadiona, normalno da bih šutirao" objasnio je Bajković.\nCeo stadion je posle dosuđenog jedanaesterca za Zvezdu uzvikivao Bajkovićev nadimak ali trener Slaviša Stojanović nije primetio da ga golman njegove ekipe doziva i traži da izvede najstrožu kaznu.\n"Pokušao sam da pitam trenera, ali nije me video. Dobro je da je Milijaš pogodio i bitno je da smo pobedili, a za izvođenje jedanaesteraca će biti prilike" rekao je Bajković.\nCrvena zvezda u narednom kolu gostuje ekipi Slobode iz Užica a mnogi taj duel vide kao prvu "meč loptu" iako bi Zvezdi i pored pobede na Begluku bilo neophodno da osvoji još tri boda da bi osigurala titulu.\n"Brojimo sitno, ali moramo da idemo korak po korak. Još Sloboda, pa, Bože zdravlja, da se slavi ovde, da zadovoljimo navijače. Uvek kada me neko pita da li je pobeda protiv Partizana bitnija od titule, govorio sam da je trijumf u derbiju važniji, ali sam uvideo da se samo trofeji pamte" zaključio je golman Crvene zvezde.\nVicešampion Srbije u naredna tri kola igra protiv Slobode, OFK Beograda i Vojvodine a "Delije" se nadaju da bi proslava šampionske titule mogla da usledi u pretposlednjem kolu kada na "Marakanu" dolazi ekipa OFK Beograda.


Milanovački maturanti plesali svoj ples – RTV SUNCE Arandjelovac\nHome » Aranđelovac » Milanovački maturanti plesali svoj ples\nMilanovački maturanti plesali svoj ples\nMilanovački maturanti juče su zaplesali Jubilarni, deseti put, na Trgu kneza Mihaila maturantski ples zajedno sa vršnjacima iz cele Srbije i Evrope. Obučeni u plave i bele majice, sa kišobranima istih boja, maturanti su plesali uz kompoziciju Johana Štrausa „Slepi miš“.\nSve prisutne pozdravila je zamenica predsednika opštine Jadranka Dostanić koja je maturantima rekla da je ova manifestacija lepa prilika da plesom i pesmom zakorače u svet odraslih.\n„Želim vam puno uspeha u odabiru zanimanja, u ispitima koji su pred vama, ali ne zaboravite da uvek budete veseli i nasmejani. Na taj način ćete sve prepreke sa kojima se budete suočavali lakše prebroditi“, poručila je Jadranka Dostanić maturantima i dodala da će opština Gornji Milanovac nastaviti i dalje da pomaže i podržava održavanje ove manifestacije.\nOrganizatori su se zahvalili opštini Gornji Milanovac na dosadašnjoj podršci, Kulturnom centru na pružanju tehničke podrške, plesnom klubu „Domingo“ i profesoru Nenadu Nešoviću, kao i profesorima srednjih škola koji su dali doprinos kako bi se ova manifestacija održala deseti put.\nPrethodna: RTV Sunce – Pokret „Dveri“ na trgu\nSledeća: Nove cene goriva u Srbiji


Srećko Mihailović: Ono što se dogodilo sa vijetnamskim radnicima samo je kap u moru - Društvo - Dnevni list Danas\nPočetna » Vesti » Društvo » Srećko Mihailović: Ono što se dogodilo sa vijetnamskim radnicima samo je kap u moru\nSagovornici Demostata komentarišu nemile scene sa stranim radnicima u Zrenjaninu na izgradnji fabrike Ling long\nSrećko Mihailović: Ono što se dogodilo sa vijetnamskim radnicima samo je kap u moru\nvijetnamski radnici foto Miroslava Pudar\nKada bi se izborna opredeljenja tako lako menjala, kao što to tvrde neki analitičari i javni ljudi i kao što očekuju neki naivni političari, svet ne bi bio ovakav kakav je sada.\nKada bi se izborna opredeljenja tako lako menjala, kao što to tvrde neki analitičari i javni ljudi i kao što očekuju neki naivni političari, svet ne bi bio ovakav kakav je sada. I svakako bi i Srbija bila bolja i nama bi bilo bolje – smatra glavni istraživač Demostata Srećko Mihailović, upitan da prokomentariše nemile scene koje javnost minulih dana ima priliku da vidi, vezane za radnike iz Vijetnama koji su u Zrenjaninu angažovani na izgradnji kineske fabrike Linglong, a koji su protestvovali zbog nehumanih uslova za život u smeštaju.\nPrema rečima Mihailovića, u današnjem svetu i današnjoj Srbiji, isto kao i juče ili prekjuče bilo je gorih događaja od ovog koji se desio vijetnamskim radnicima u Srbiji – pa ništa. On ukazuje da navijači ove ili one stranke i dalje navijaju za „svoje“ i vole zvezde svog kluba.\n– Navijačka ljubav je ljubav a ne razumna odluka da se neko „voli“. Možemo da se pitamo da li će neko iz publike koji nije toliko zaražen navijanjem za „svoje“ promeniti klub za koji navija zbog ubitčnog starta igrača tima za koji se navija. Teško da tako nešto može da se desi. I obično „navijanje“ je jače od eventualne osude „oštrog starta“ – smatra Mihailović.\nSamo kampanjeri i oni koji zarađuju na predizbornim kampanjama, nastavlja on, mogu da uveravaju političarsku javnost kako predizborna inscenacija koječega „sigurno“ utiče na izborna opredeljenja građana. Mihailović navodi da su politička opredeljenja ipak nešto drugo i nešto jače od naive koju produkuju kampanjeri i političari kojima sve izgeda lako samo kada bi oni bili na mestu lidera te i te stranke. On ocenjuje da samo „politički preletači“ lako i brzo menjaju svoja „uverenja“ i pristaju uz kurtu i murtu jer tu očekuju laku dobit.\n– Pogledajmo samo šta se desilo u poslednjoj deceniji prošlog veka i uporedimo to sa činjenicom kako je od one Demokratske stranke iz 1990. godine kada je za nju glasalo nekoliko desetina hiljada radnika, došlo do Demokratske stranke i njenog vodećeg statusa u DOS-a i do nekoliko stotina hiljada radnika koji su glasali za DOS. Pogledajmo i šta se sve desilo sa radničkim nadama u sledećih 12 godina u kojima se okrunila Demokratska stranka kao i podrška tih stotina hiljada radnika. Hoću reći da je ono što se desilo sa stranim radnicima ovih dana i meseci, samo kap u moru i to događanje ima onoliki značaj koliko i pomenuta kap. Ipak treba imati na umu da su morski talasi komponovani od brojnih ili bezbrojnih kapi i u tome kontekstu je važna svaka kap. Stoga je ne treba ni precenjivati ni podcenjivati – zaključuje Mihailović.\nPredsednik Udruženih sindikata Srbije “Sloga” Željko Veselinović kaže za Demostat da je vlast “takozvanim” stranim investitorima, pogotovo Kinezima, dala odrešene ruke da se prema radnicima ponašaju kako god hoće, bez bilo kakve odgovornosti uz potpuno nemešanje državnih institucija.\n– Poslednji primer je Ling Long gde se posle otpuštanja sindikalnih aktivista i zagađenja, sada pojavljuju vijetnamski radnici koji žive u radnom logoru bez vode, hrane, garderobe, novca i dokumenata u uslovima nedostojnim ljudskom biću. Uz to državni funkcioneri zejedno sa Ling Longom pokušavaju da relativizuju i obesmisle taj problem koji je zahvaljujući medijima otišao u javnost, tako što daju potpuno nebulozne izjave nedostojne državnim funkcionerima, počev od hodajućeg bisera za gluposti Ane Brnabić, preko nesrećnog Tome Mone, pa sve do sveznajućeg Aleksandra Vučića – ističe Veselinović.\nKada je reč o rejtingu vladajuće stranke, on smatra da je isti poljuljan ovim dešavanjima, ali da je na žalost ta afera prekrila onu sa otpuštanjem 138 žena iz Valija. Prema Veselinovićevom viđenju, ovu aferu će već koliko sutradan pokriti neka druga i tako unedogled gde, na žalost, nijedna afera ne dobije epilog.\nPo mišljenju Predsednika Izvršnog odbora Pokreta slobodnih građana Aleksandra Radovanovića, odnos Aleksandra Vučića, Ane Brnabić i Tomislava Momirovića prema ugroženim pravima radnika iz Vijetnama u Zrenjaninu je očekivan i u skladu sa onim kakav odnos su imali i generalno prema radnicima u Srbiji i do sada. Kako navodi, oni su se toliko otuđili od realnog života, da sve gledaju kroz brojeve rasta BDP i kako da marketinški predstave da je Srbija pod njihovom vlašću mnogo uspešnija nego što jeste. Radovanović ističe da mu je naročito porazna izjava predsednika Vučića o tome kako ga niko ne može ubediti da mu je posebno stalo do Vijetnamaca, već ceo slučaj koriste NVO, mediji i opozicija kako bi njega napali.\n– Njemu je neshvatljivo da postoje ljudi koji zaista brinu o drugim ljudskim bićima. Ovaj slučaj bi mogao da pokrene temu radničkih prava u Srbiji, pošto se nakon sedam godina primene Zakona o radu jasno može reći da smo postali država radnika na privremenim i povremenim poslovima, odnosno ograničenih ugovora koji se produžuju do u nedogled. Takav način poslovanja doveo je do toga da se građani osećaju nesigurno, i da ne mogu da ostvare mnoga radnička prava. Na opoziciji je da istraje u tome da ćemo Zakon izmeniti, a ljudima omogućiti da mogu da planiraju svoju budućnost u Srbiji – zaključuje Radovanović.\nAleksandar RadovanovićLinglongSrećko Mihailovićvijetnamski radnicizeljko veselinovic


Četvrtak, 01 Mart 2018 10:15\nIz Kabineta člana Predsjedništva BiH iz Republike Srpske Mladena Ivanića oglasili su se saopštenjem povodom jučerašnje izjave predsjednika Republike Srpske Milorada Dodika u vezi sa uništavanjem viškova doniranog naoružanja kroz program "Opremi i obuči" od strane Sjedinjenih Američkih Država.\nPredsjedništvo BiH (u sastavu Haris Silajdžić, Nebojša Radmanović i Željko Komšić) u avgustu 2010. godine donijelo je Odluku o rješavanju viškova naoružanja, municije, minsko-ekplozivnih sredstava za Oružane snage BiH koja se odnosi, između ostalog, i na uništavanje viškova doniranog naoružanja kroz program "Opremi i obuči" od strane Sjedinjenih Američkih Država.\nMinistarstvo odbrane BiH bilo je dužno da realizuje obaveze koje proističu iz te odluke i da Predsjedništvu BiH dostavi izvještaj o realizaciji.\nTokom 2010. godine uništena je 30.081 američka puška M-16. Predsjedništvo BiH u čijem sastavu je bio i Nebojša Radmanović u naredne četiri godine nije tražilo izvještaje i u te četiri godine nije bilo nikakvog uništavanja viška naoružanja, objašnjava se u saopštenju.\nIstiče se da Predsjedništvo BiH 2015. godine nije donijelo nikakvu odluku kojom bi od uništavanja bilo izuzeto teško naoružanje (haubice, oklopni transporteri, mitraljezi, puškomitraljezi).\nOdlukom iz 2015. godine Predsjedništvo je samo omogućilo da se prije uništavanja pojedini dijelovi naoružanja koriste kao rezervni dijelovi.\nSve plasirane informacije doživljavamo kao neistinu i zloupotrebu ozbiljnih tema za prerano započetu izbornu kampanju, saopšteno je iz Kabineta člana Predsjedništva BiH.\nViše iz kategorije: « Proglašeno stanje elementarne nepogode na području Bihaća i Cazina Stanovnici Ilidže traže latinične i ćirilične natpise na arapskim firmama »


Vesti > Predstavnik BiS-a učesnik studijskog putovanja u SAD\nKroz program „Povezivanje zajednica“, organizovan od strane USAID, World Learning sproveo je tokom decembra meseca 2009. godine, tronedeljno studijsko putovanje u SAD-ma, za srpske stručnjake iz oblasti zaštite životne sredine. Kroz program „Menadžment u upravljanju otpadom i reciklaža: praktični primeri i socijalni aktivizam“, izabrani stručnjaci iz oblasti reciklaže, među kojima i Božidar Potkonjak menadžer BiS Reciklažnog centra, imali su priliku da se edukuju o ekonomskim koristima koje reciklaža nudi, kao i metodamna da menadžment za upravljanje otpadom inkorporiraju u sopstvene modele poslovanja. Posebna pažnja posvećena je važnosti kreiranja privatno-javnih partnerstva u rešavanju ekoloških problema zajednice.\nReciklažna industrija u Srbiji je u samom začetku i nailazi na brojne probleme u svakodnevnom funkcionisanju, tako da mogućnosti koje su pružene učesnicima u upoznavanju sa novim modelima i pristupima u formiranju poslovnih partnerstava u rešavanju ekoloških problema, od izuzetne su važnosti za budući razvoj. Ostale edukativne oblasti bile su vezane za lokalne inicijative,proizvode od recikliranog materijala, nevladine i druge organizacije, institucije i medije koje se bave zaštitom životne sredine. Kompanije „Božić i sinovi“, najavila da će inkorporirati stečena znanja u godišnje operativne planove za 2010. godinu i time unaprediti svoje poslovanje.\nU skladu sa ciljem programa, da se promoviše razmena kulturnih ideja i vrednosti između učesnika, porodica u SAD-u, i lokalnom zajednicom SAD-a kao domaćina organizacije, organizovane su brojna okupljanja.


Zbog korupcije uhapšeno više nego za pet godina – Nadlanu.com\nZbog korupcije uhapšeno više nego za pet godina\nBEOGRAD, 2. septembra 2010. (Beta) – Ministar unutrašnjih poslova Ivica Dačić izjavio je u četvrtak u Beču da je u Srbiji prošle godine uhapšeno više ljudi zbog korupcije nego u poslednjih pet godina, a da je za 18 meseci primene Zakona o oduzimanju nelegalno stečene imovine oduzeta imovina vredna više od 200 miliona evra.\nNa konferenciji pod nazivom „Od vizije do realnosti: Novi, holistički pristup borbi protiv korupcije“, Dačić je rekao da korupcija i kriminal razaraju tkivo svake države i društva i da zato borba protiv tih pojava treba da bude prioritet svake vlade, saopšteno je iz Ministarstva unutrašnjih poslova.\n„Nema uspešne borbe protiv kriminala i korupcije bez međunarodne saradnje policije, tužilaštva, sudova i nevladinih tela za borbu protiv korupcije“, rekao je Dačić i dodao da je policijska saradnja na Zapadnom Balkanu veoma dobra i za nekoliko koraka ispred političke saradnje zemalja u regionu.\nOn je dodao da je jedan od pet prioriteta na kojima je formirana Vlada Srbije borba protiv kriminla i korupcije i da su stvorene sve pravne i zakonodavne pretpostavke za uspešnu borbu protiv korupcije.\nNa skupu u Beču u četvrtak je osnovana Međunarodna akademija za borbu protiv korupcije, u prisustvu generalnog sekretara UN Ban Ki Muna i ministara iz više od 30 zemalja sveta. Osnivački dokument je potpisalo 35 zemalja, uključujući Srbiju.


(Video) Radulović: Skupština suspendovana, Ustav prekršen, državom upravlja jedan čovek - Dosta je bilo\n(Video) Radulović: Skupština suspendovana, Ustav prekršen, državom upravlja jedan čovek\nNarodni poslanici DJB danas su na konferenciji za medije u Narodnoj skupštini uputili pitanja predsednici Skupštine i zahtevali hitan odgovor zašto je suspendovana Skupština.\nZbog čega predsednica Narodne skupštine nije sazvala sednicu Narodne skupštine povodom proglašenja vanrednog stanja i po kom osnovu je utvdila da Narodna skupština nije u stanju da se sastane i ko je doneo takvu odluku?\nZašto se predsednica Narodne skupštine odlučila za odluku o uvođenju vanrednog stanja bez ikakve javne rasprave i konsultacija sa Narodnom skupštinom kada je iz člana 200. stav 1. Ustava potpuno jasno da se vanredno stanje uvodi samo ako postoji opasnost koja „ugrožava opstanak države ili građana“, a da je za epidemije i pandemije predviđeno proglašenje vanredne situaciju u skladu sa Zakonom o smanjenju rizika od katastrofa i upravljanju vanrednim situacijama?\nPoslanici DJB očekuju od predsednice Skupštine i Vlade, kao i od predsednika SNS-a i Srbije da kroz odgovore na ova pitanja hitno javnosti Srbije ponude objašnjenja zbog čega su svojim postupcima ugrozili ustavni poredak u zemlji.\nEvo šta smo još pitali:\n(Video) Poslanici DJB zahtevaju da Maja Gojković hitno zakaže sednicu Skupštine\nDJB poslanici: Vlast u Srbiji jedina na svetu koja građane drži u kućnom pritvoru


0\tNovember 15, 2020 12:05 am\nPre Američke Revolucije, jedna od glavnih žalbi šefa kolonista na Britansko carstvo jeste to da je nametnula „oporezivanje bez zastupništva“ (Taxation Without Representation) –slogan koji je Vašington D.C. od tada usvojio kao svoj nezvanični logo.\n2000-te godine, D.C. je počeo da štampa ovaj slogan na svim standardnim gradskim tablicama a 2016.godine grad je promenio slogan u „Prekinimo oporezivanje bez zastupništva“. Registarske tablice upućuju na činjenicu da stanovnici D.C. plaćaju savezne poreze a da u Kongresu Sjedinjenih Država nemaju predstavnike sa pravom glasa a deo su duge istorije duge borbe Vašingtona za ista glasačka prava i samoupravu kao i ostalih 50 država.\nNakon Rekonstrukcije, Kongres ukida vladu D.C.\nVašington je domovina naroda Nacotchtank, drugačije poznatog i kao Anacostans. Nakon što su ih britanski kolonisti nasilno oterali sa njihove zemlje, postala je deo Merilenda i Virdžinije.\n1790.godine, obe države su ustupile teritoriju da bi se osnovao D.C. kao glavni grad Sjedinjenih Američkih Država. U to vreme, otprilke 3,000 ljudi je živelo u D.C. – što je bilo premalo da bi postali država – a ljudi koji su posedovali zemljišta u Merilendu i Virdžiniji su tamo i glasali kao što su i ranije.\nSa početkom u ranom 19.veku, Kongres je osnovao nekoliko različitih modela vlade koji su omogućavali građanima da izaberu lokalne predstavnike dok im se, u isto vreme, ukida pravo da glasaju za predsednika ili članove Kongresa. Nakon toga, 1870.godine Kongres je oduzeo D.C.-ju lokalna predstavništva. Kongresmeni bele puti nisu želeli crnce koji bi vodili glavni grad države.\nTokom Rekonstrukcije, Afro Amerikanci su činili trećinu populacije D.C.-ja. Kada su osvojili pravo glasa na lokalnim D.C. izborima 1867.godine, brzo su zauzeli svoja mesta u lokalnoj Vladi. Kongres je odgovorio na ovo raspuštajući tu vladu novim zakonima 1871. i 1874. godine koji su novom predsedniku – za koga stanovnici D.C.-ja i dalje ne mogu da glasaju – dali moć imenovanja zvaničnika D.C. Predsednik se može konsultovati sa Kongresom kada imenuje zvaničnike ali zbog toga što glasači u D.C.-ju ne mogu birati članove Kongresa, nisu mogli imati uticaja na donošenje odluka.\nPredsednik, kongresmen i mnogi državni službenici su ostali imuni na ove promene zato što su registrovani za glasanje u svojim matičnim državama. Restrikcije Vašingtona po pitanju glasanja i samouprave su važile samo za stalne stanovnike. I, poput rasističkih ograničenja glasanja koje su južne države koristile kako bi sprečile crnce da glasaju nakon Rekonstrukcije, ova ograničenja su posebno namenjena suzbijanju političke moći crnaca.\nDžon Tajler Morgan (John Tyler Morgan), bivši konfederalni vojnik koji se pridružio Senatu Sjedinjenih Država 1877.godine, je bio vrlo eksplicitan kada je u pitanju stav na prethodno pomenutu temu. Rekao je da je Kongres „morao da spali ambar kako bi se otarasio pacova… pacovi su pripadnici crnačke populacije a ambar Vlada D.C.-ja“.\nEra građanskih prava donosi promene\nSistem iz 1870.godine koji je uskratio stanovnike D.C.-ja za legitimno pravo glasanja za njihovu lokalnu Vladu – kao i za članove Kongresa i predsednika koji nadgleda Kongres – je važio skoro ceo jedan vek. Tokom tog perioda, afro-američka populacija je rasla. 1957.godine, D.C. je postao prvi grad u državi sa pretežno afro – američkim stanovništvom. 1970.godine, njihov broj je prevazilazio 537,000 ili 71% ukupnog stanovništva. Do tada, mnogi stanovnici bele puti su se preselili u predgrađa Merilenda ili Virdžinije gde su mogli da uživaju svoja puna glasačka prava.\nAfro – američki stanovnici su se borili za bolji status u svom gradu pomoću raznih pokreta za građanska prava i uspeli su da pobede na važnim strateškim pozicijama. Prva pobeda je bila pravo glasa za izbor predsednika i potpredsednika uz pomoć 23.Amandmana, ratifikovanog 1961.godine. Grad je održao prve predsedničke izbore 1964.godine glasajući većinski za predsednika Lyndon B. Johnson-a u odnosu na suparničkog kandidata Barry Goldwater-a, republičkog senatora iz Arizone koji je glasao protiv Akta o građanskim pravima ranije u toku godine.\nIpak, bilo je i nedostataka u ovoj pobedi. Iako ga je skoriji popis stanovništva u D.C. sa populacijom preko 760,000 stanovnika učinio brojnijim nego 11 država, nije mogao da primi više birača od najmanje naseljene države (koja je u tom momentu bila Aljaska, sa nešto više od 226,000 stanovnika). Od 1964.godine, D.C. je uveko imao tri mesta, najmanji mogući broj, bez ozbira na broj stanovnika.\nSamouprava je bila još jedna od bitki koja je morala biti izvojevana. Čitav vek nakon Rekonstrukcije, i dalje je bilo puno članova Kongresa bele puti koji nisu verovali da grad sa toliko puno afro – amerikanaca treba da ima svoju samoupravu. Džon Rarik (John Rarick), član Kongresa i predstavnik Luizijane „je upozorio na opasnost davanja samouprave jer bi se tako moglo dogoditi preuzimanje vlasti od strane Crnih Muslimana “, po navodima Organizacije udružene štampe iz 1972.godine.\nUprkos ovakvom otporu, stanovnici D.C.-ja su izborili pravo da biraju svog gradonačelnika i gradsko veće uz pomoć Home Rule Akta koji je Kongres doneo 1973.godine. Sledeće godine, D.C. je izabrao demokratu Volter E. Vašingtona (Walter E. Washington) kao svog prvog gradonačelnika. Ipak, postojala su ograničenja po pitanju mogućnosti ove ove vlade jer Kongres ima pravo da odbije bilo koji zakon koji bude predložen od strane gradonačelnika ili veća. To pravo je korišćeno od strane Kongresa da se odbiju mnogi zakoni D.C.-ja.\n1971.godine, D.C. je takođe dobio delegata ali bez prava glasa u Predstavničkom domu Sjedinjenih Država. Ovaj delegat može da bude u komitetima i drži govore ali ne može da glasa u finalnom glasanju bilo kog zakona. U to vreme je postojao značajan napor da se gradu dodele članovi Kongresa koji mogu da glasaju: 1978.godine, Kongres je doneo konstitucionalni amandman kojim se Vašingtonu daju dva senatora sa pravom glasa i jednog člana u Predstavničkom domu. Ipak 1985.godine, ovaj amandman nije dočekao svoje puno ostvarenje jer nije bio ratifikovan od svih 38 država.\nMože li D.C. postati pedeset i prva država?\nOd 1980.godine, D.C. se zalagao za kongresno predstavljanje putem državnosti. Aktivisti i političari su povezali borbu D.C.-ja za predstavništvo sa mnogim drugim borbama na teritoriji Puerto Rika, Guama, Devičanskih ostrva, Severnih Mariana Ostrva i Američke Samoe. Kao stanovnici D.C.-ja 1960tih godina, građani Sjedinjenih Država koji žive na ovim teritorijama plaćaju poreze ali nemaju svoje članove predstavnike u Kongresu i ne mogu da glasaju za predsednika.\nMnogi zagovornici državnosti su istakli da ne postoji nijedan ustavni razlog da D.C. , grad od 68 kvadratnih kilometara sa većom populacijom od Wyoming-a i Vermonta, ne može postati država.\n„Protivnici državnosti Vašingtona daju pravne argumente tvrdeći da Ustav nalaže poptunu saveznu vlast nad distriktom i na taj način onemogućava državnost“, izjavila je Susan Rice, bivši savetnik državne bezbednosti Baraka Obame u svojoj izjavi za Njujork Tajms „…ali Ustav tek jedva pominje da savezna enklava ne može biti veća od 10 kvadratnih kilometara; ne zabranjuje uređivanje ograničenog područja za Vladine zgrade koje ostaju pod saveznom kontrolom dok ostatak okruga pretvara u državu“.\nKongres je predstavio više zakona kojima bi D.C. postao pedeset i prva država. Do sada, nijedan zakon nije prošao u oba Doma ali političari i aktivisti i dalje nastavljaju sa zagovaranjem državnosti.


Novi asfalt u sedam gradskih ulica - Blace Info Press\nNovi asfalt u sedam gradskih ulica\nAutor: Gorica Šegović · 30. marta 2017.\nOpština Prokuplje raspisala je javnu nabavku za izbor izvođača radova za asfaltiranje sedam gradskih ulica. Za ovu namenu iz opštinskog budžeta izdvojeno je 45 miliona dinara. Pole dugžeg vremenskog perioda ulice koje se asfaltiraju imaju građevinsku dozvolu.\n-Novi asfalt radi se u ulicama Pojatskoj, Moravskoj, Jevrejskoj, Mišarskoj, Mostarskoj Vidovdanskoj i Božurskoj. Ove aktivnosti usmerene pre svega ka rešavanja infrastrukturnih problema našeg grada , kako bi se poboljšao kvalitet života naših građana – kazao je član veća Opštine Prokuplje Milan Aranđelović I podvukao da ove ulice nikada do sada nisu bile asfaltirane.\nOn ističe i činjenicu da se posle dužeg vremena radi asvaltiranje ulica na osnovu građevinske dozvole, čemu je prethodilo izdavanje lokacijskih uslova, izrada projektne dokumentacije.\n– Lokalna samouprava će insistirati i aktivno raditi da se sve saobraćajnice u gradu ozakone, i da se na taj način steknu uslovi za sanaciju, uređenje i asfaltiranje – naglasio je Aranđelović.\nSledeća vest Evropa to si ti u Prokuplju\nPredhodna vest „Cvrčak i mrav“ za prokupačke mališane


Blog • Sigma Solution\nZa određene kategorije novozaposlenih lica i pod uslovima koji važe za poslodavce, u Republici Srbiji je propisano više poreskih olakšica. Ostvaruju se na principu refundacije (povraćaja) ili oslobođenja (u potpunosti ili delimično) plaćanja poreza na zarade i socijalnih doprinosa. Olakšice su propisane Zakonom o porezu na dohodak građana, Zakonom o socijalnim doprinosima i drugim podzakonskim aktima, koji bliže uređuju postupke i ostvarivanje prava. Najnovije izmene...\nOtvorene su prijave i uplate za mentorski program ZZZ – Završimo Završni Zajedno!Poznato Vam je koliko stresa i nepoznanica može da ima sastavljanje Finansijskih izveštaja. Bilo da imate 10 ili 50 klijenata ili obavljate taj odgovorni posao u jednoj firmi.Računovodstvo nisu samo troškovi, kako to neki misle! Kada pogledamo Bruto bilans nekog privrednog subjekta vidimo kako „diše“….Pišem ovo za Vas koji razumete da se Bilans stanja...\nMinistarstvo finansija Republike Srbije izdalo je početkom jula 2021. god. mišljenje u vezi isporuke robe kupcima putem pošte i PDV tretmana troškova isporuke koji plaća prodavac ali koji nisu uračunati u prodajnu cenu, odnosno terete kupca. (tkz. prefakturisanje troškova) Mišljenjem je navedeno da se troškovi isporuke smatraju sporednim troškovima koji se uračunavaju u osnovicu za obračunavanje PDV. Osnovicu PDV čini prodajna cena i troškovi dostave....\nU nastavku su osnovne informacije o oblastima poljoprivrede za koje mogu da se ostvare bespovratna sredstva iz IPARD fonda. U toku je Javni poziv za primarnu poljoprivredu dok se za druge dve oblasti očekuje otvaranje poziva u skorije vreme. Poljoprivredna gazdinstva manjih površina i kapaciteta, kao i otkupljivači i prerada, imaju na raspolaganju “mali Ipard”. Drugi dostupan program za poljoprivredu u Srbiji je Konkurentna poljoprivreda....\nSećate se čuvenog, nikada prežaljenog, ukinutog 2013. godine, člana 48. Zakona o porezu na dobit? Mi sa malo više iskustva, lobiramo i dalje, bezuspešno još uvek, za vraćanje poreskog posticaja po osnovu investiranja u osnovna sredstva grupe 02: nekrenine, oprema, postrojenja, biološka sredstva. Naime, pravna lica, zaključno sa 2013.god., imali su pravo da koriste kao poreski kredit 20% izvršenog ulaganja odnosno 40% za mala pravna...


Postoji veoma dobar razlog zbog kog nije pametno čačkati životinje u zoološkom vrtu, ali je ovu lekciju jedan čovek naučio na teži način...\nViralni snimak uhvatio je momenat kada je čovek u jamajčanskom zoološkom vrtu ostao bez prsta koji mu je otkinuo lav. On je pomislio kako je dobro provući prst i draškati lava kroz ogradu, na šta je životinja automatski reagovala kao pravi predator, ne propuštavši priliku da prezalogaji.\nSvedoci tvrde da je muškarac, za koga se ispostavilo da je zaposleni u ovom jamajčanskom zoološkom vrtu, želeo da ispadne faca pred posetiocima i da je njegov postupak pošao ozbiljno po zlu.\nSada već viralni snimak raspalio je brige o zdravlju lavova u ovom vrtu i tretmana koji im osoblje pruža. Direktor Jamačanskog udruženja za prevenciju okrutnosti prema životinjama, Pamela Louson, izjavila je da će ovaj incident biti temeljno istražen.\nU zvaničnoj izjavi datoj medijima, uprava ovog zoološkog vrta nastojala je da uveri javnost kako je njihov objekat potpuno bezbedan, kako za ljude, tako i za životinje. Oni takođe navode da rade na istraživanju čitavog događaja i budućem sprečavanju sličnih povreda.


Polovičan uspeh Srbije na SP u basketu 3x3 - Sportske vesti - Savremenisport.com\nNaslovna :: Sportske vesti ::\tPolovičan uspeh Srbije na SP u basketu 3x3\nPolovičan uspeh Srbije na SP u basketu 3x3\nMuška reprezentacija Srbije u basketu 3x3 završila je prvi takmičarski dan na FIBA 3x3 Svetskom prvenstvu koje se održava u Amsterdamu.\n6. Svetsko prvenstvo u basketu 3x3 (engl. FIBA 3x3 World Championship / FIBA 3x3 World Cup) održaće se u periodu od 18. do 23. juna 2019. godine, u Amsterdamu (Holandija), u organizaciji Košarkaškog saveza Holandije i Međunarodne košarkaše federacije - FIBA.\nSrbija je na u svojoj prvoj utakmici poražena od ekipe SAD rezultatom 21:16, da bi u drugom duelu dana naša reprezentacija savladala domaćina Holandiju rezultatom 18:14.\nU prvoj utakmici dana reprezentacija Srbije je prilično loše ušla u utakmicu i sve vreme je bila u zaostatku. Šut za dva poena u ovom meču je bio izuzetno loš za našu ekipu (1/8) pa je to jedan od glavnih razloga poraza. Najefikasniji u ekipi Srbije bio je Bulut sa 7 poena, dok je Majstorović postigao 5, a Vasić i Savić po 2 poena.\nDruga utakmica, protiv Holandije, dobila je porazom od SAD još veći značaj, te je kalkulacija bila takva da je Srbiji bila potrebna pobeda od 6 poena razlike kako bi bila sigurna u prolazak u četvrtfinale. Utakmica je bila izuzetno tvrda, kao što su uvek utakmice protiv ovog protivnika i bile, ali na samom kraju (iako je imala prednost u pojedinim ptrenucima od 6 poena) Srbija je morala da se zadovolјi pobedom rezultatom 18:14. Sada je jedini siguran način da Srbija prođe u četvrtfinale – pobeda SAD nad Holandijom u njihovom međusobnom duelu u petak. U pomenutom meču sa Holandijom, naša reprezentacija ponovo je imala problema u šutu za dva poena (2/12), a najefikasniji na meču je ponovo bio Bulut sa 7 poena, dok je Vasić postigao 5, Savić 4, a Majstorović 2 poena.\nPred našom rerezentacijom je dan odmora, dok takmičenje nastavlјa u petak (21. juna) mečevima protiv ekipe Turske (od 16:00 časova) i ekipe Severne Koreje (od 20:30 sati). Ipak, najzanimlјiviji za našu ekipu je, kao što je pomenuto, duel SAD i Holandije koji se igra istog dana od 19.30 sati. (Izvor: KSS)\nDirektan prenos utakmica sa FIBA 3x3 Svetskog prvenstva možete pratiti direktno na kanalu Sport Klub 1, na youtube adresi: https://www.youtube.com/user/3x3planet , kao i na oficijelnom sajtu Svetskog prvenstva na adresi: http://www.fiba.basketball/3x3WC/2019\nDatum: 20.06.2019. Autor: Marko Skorić\n+ Četvrti Belgrade Cruiser Cup na Savi\n+ Radionica: kako centrirati točak na...


Amerika zadržala vodeću ulogu u Unesku - Sputnjik Srbija\n22:53 24 Januar 2021\nAmerika zadržala vodeću ulogu u Unesku\n13:00 09.11.2015 Preuzmite kraći link\nSjedinjene Američke Države su uspele u svom nastojanju da ostanu u Izvršnom odboru Uneska, jer do jutros, kada je istekao rok, nijedna druga zemlja nije podnela kandidaturu.\nTo je jedini način da Amerika održi snažan uticaj na tu kulturnu i naučnu agenciju, koju sada Vlada SAD više ne finansira, a pobeda je proistekla iz ofanzive američkog diplomatskog šarma, sa ciljem da se uklone otpori njihovom reizboru.\nSAD su prestale da finansiraju Unesko 2011. godine, zato što je u članstvo prihvatio Palestinu, a američki zakon zabranjuje doprinose međunarodnim organizacijama koje prepoznaju palestinsku državnost, prenosi AP.\nDiplomata u Unesku Majkl Vorbs rekao je da nijedna druga zemlja nije podnela kandidaturu na mesto SAD, do isticanja roka u 09.00 sati jutros.\nS obzirom na to da postoji šest odborničkih mesta predviđenih za Zapadnu Evropu i SAD, to znači da će glasanje u sredu biti formalnost.\nvodeća, uloga, Amerika, UNESKO


Građanske Inicijative | Otvoreno obraćanje ministarki Gordani Čomić povodom napada na civilno društvo i medije\n24 Aug Otvoreno obraćanje ministarki Gordani Čomić povodom napada na civilno društvo i medije\nProfesionalni mediji i OCD ponovo su meta žestoke kampanje koju je, po ustaljenom običaju, poveo predsednik Republike, a nastavili mediji pod njegovom kontrolom. Predsednik Vučić izneo je brojne neistine o radu organizacija civilnog društva u Srbiji, optužujući ih da rade za strane interese i da su pod kontrolom tajkuna. Vučić je iskoristio odluku privatne kompanije Tviter da stavi oznaku „sarađuju sa vladom Srbije“ na naloge provladinih medija u Srbiji, da pokrene široku kampanju protiv civilnog sektora i malog broja preostalih profesionalnih medija u zemlji. Jedna od najopasnijih, potpuno netačnih, izjava predsednika je optužba da organizacije civilnog društva ne plaćaju porez i da su se bunile kada je trebalo da ga plate. Za razliku od provladinih medija, poput PINK-a, OCD u Srbiji plaćaju poreze i doprinose, podnose izveštaje Agenciji za privredne registre i nikada se nisu bunile protiv toga. Pošto je ovaj podatak sigurno poznat predsedniku Republike, prinuđeni smo da zaključimo da je u pitanju loša namera i još jedan u nizu koraka ka uništenju dela društva koji se bori za demokratiju i vladavinu prava. Srpski telegraf i drugi provladini mediji priključili su se kampanji objavljujući specijalni dodatak o finansiranju i navodnim vezama medija i OCD sa strancima i najavljujući nastavak kampanje, dok su u isto vreme TV Pink i TV Happy najavili ove članke u jutarnjim programima.


Vučić i Orban danas na otvaranju brze pruge Beograd - Novi Sad - Radio Sto Plus\nVučić i Orban danas na otvaranju brze pruge Beograd – Novi Sad\nPruga Beograd - Novi Sad, u okviru medjunarodne pruge Beograd-Budimpešta, biće danas puštena u saobraćaj, a prvim brzim vozom nazvanim "Soko" voziće se predsednik Srbije Aleskandar Vučić i premijer Madjarske Viktor Orban.\nRedovan putnički saobraćaj na pruzi Beograd – Novi Sad, dugoj 74,9 kilometra, počeće u nedelju, 20. marta.\nDeonica Beograd – Centar – Stara Pazova, od 34,5 kilometara, gradjena je iz kredita kineske Eksim banke, a vrednost ugovora bila je 350,1 milion dolara. Izvodjač radova je bio kineski konzorcijum „Čajna reilvej internešenel“ i „Čajna komjunikejšens konstrakšn kompani“.\nNa deonici Stara Pazova – Novi Sad, u dužini od 40,4 kilometra, radove je izvodila ruska kompanija „RŽD Internešenel“, a ukupna vrednost tog projekta je 585,5 miliona dolara. Finansiranje je obezbedjeno iz ruskog kredita za modernizaciju srpskih železnica.\nNa brzoj pruzi putnike će prevoziti stariji tip elektromotorne garniture, kao i dve nove „Štadlerove“ dabl-deker garniture sa 314 mesta.\nSaobraćaće tri vrste vozova: „Intersiti“, „Regio-ekspres“ i „Regio“ koji će se razlikovati po broju stanica na kojima će stajati, a time i po trajanju putovanja izmedju dva grada.\n„Intersiti vozovi“ će biti najbrži i stizaće na odredište za 36 minuta, pošto će imati samo jednu medjustanicu, na Novom Beogradu.\nPutovanje „Regio-ekspresom“ trajaće 49 minuta, pošto će se zaustavljati na sedam medjustanica: Novi Beograd, Batajnica, Nova Pazova, Stara Pazova, Indjija, Beška, Sremski Karlovci.\nNajsporiji će biti „Regio vozovi“ koji će putovati 55 do 57 minuta, a stajaće na 11 medjustanica: Novi Beograd, Tošin Bunar, Zemun, Zemun Polje, Batajnica, Nova Pazova, Stara Pazova, Indjija, Beška, Sremski Karlovci i Petrovaradin.\nZa radove na trećoj deonici brze pruge od Novog Sada do graničnog prelaza Kelebija sa Madjarskom, u dužni od 108,2 kilometara, koji su već počeli, sredstva su obezbedjena iz kineskog kredita, a trebalo bi da budu završeni za tri godine. Izgradnja će koštati 1,2 milijarde dolara.\nTo jedan od prvih projekata u okviru kineske globalne inicijative „Pojas i put“, dogovoren kao zajednički projekat Kine, Srbije i Madjarske.


Nova direktorica TOBL-a iznajmljivala mobilne toalete – Banjaluka24\nNova direktorica TOBL-a iznajmljivala mobilne toalete\nNova direktorica Turističke organizacije Banjaluka Dragana Vukliš koja je na tu funkciju imenovana gotovo krišom na posljednjoj sjednici gradskog parlamenta u biografiji je kao rukovodeće iskustvo navela rukovođenje firmom “TOI TOI” koja se bavi distribucijom, odnosno iznajmljivanjem mobilnih toaleta.\nNa posljednjoj sjednici Skupštine grada Banja Luka skupštinska većina je bez prisustva opozicije i bez bilo kakve diskusije usvojila odluke o imenovanju stranačkih kadrova na rukovodeće funkcije, dok se na dnevnom redu nisu našle tačke vezane za investicije i gradsko zelenilo. Skupštine grada je tako na čelo TOBL-a imenovala odbornicu Ujedinjene Srpske Draganu Vukliš koja je javnosti postala poznata kao odbornica koja je pročitala unaprijed pripremljen tekst.\n“Nakon niza politički podobnih direktora bez valjanih kompetencija u turizmu, ovo odluka će do kraja sahraniti TOBL. Vukliševa ne ispunjava uslove konkursa koji se odnose na najmanje jednu godinu radnog iskustva na rukovodećem položaju u turističkom sektoru. Poznato je da je sa svakim novim „stranačkim“ direktorom dolazila cijela garnitura novozaposlenih, pa tako ova ustanova na kraju od 30 zaposlenih ima samo četiri diplomirana turizmologa. Sa svakim od novih direktora, izabranih političkom „podjelom kolača“, degradiran je razvoj turizma grada”, kaže naš dobro upućeni sagovornik.\nPrema njegovim riječima, dok je vođena besprizorna hajka i kampanja zbog nedavnog imenovanja zaposlenika TOBL-a Mladena Šukala za v.d. direktora koji je na tu funkciju imenovan na 15 dana zbog odgađanja sjednice Skupštine, iza leđa javnosti se spremalo stranačko zapošljavanje i imenovanje Dragane Vukliš koja nema gotovo nikakve, a kamoli potrebne kompetencije za tu funkciju.\n“Njoj je kao rukovodeće iskustvo u turizmu priznato to što je radila na nekakvom projektu u Herceg Novom, dok drugim kandidatima to, kao ni druga rukovodeća iskustva u turizmu nisu priznata. Zato nije ni čudo da je većina odbijenih kandidata svoja prava zatražila u kacelariji Ombdusmana za ljudska prava”, kaže naš izvor.\nOn dodaje da nije iznenađenje što je baš Dragana Vukliš prošla Кonkursnu komisiju s obzirom da su članovi komisije ujedno i članovi političkih partija vladajuće većine, ističući da ni oni nemaju iskustvo u razvoju turizma.\nPodsjećamo, članovi komisije su Boran Bosančić (DEMOS) koji je i predsjednik, zatim Tiho B. Džakić i Nataša Baštinac iz US, te Dragana Macan i Nikolina Đuragić iz SNSD-a.\n“Кada se pogleda bigrafija Dragane Vukliš ostaje pitanje da li je za razvoj turizma u Banjaluci presudno iskustvo i rukovođenje firmom koja se bavi distribucijom mobilnih toaleta, odnosno poljskih klozeta? U njenoj biografiji je navedeno da je diplomirala 2017. godine na jednom od privatnih univerziteta u Banjaluci poput velikog broja ostalih uzdanica stranke Nenada Stevandića poznatih javnosti sa liste koja blista“, kaže naš izvor.\n“SNSD nije sekta, kao neke druge partije” Đajić poslao poruku sa proslave u Banjaluci\nOPOZICIONAR UNIŠTIO KOSTADINA VASIĆA: Objavio dokumenta da je osuđivan, OVO JE RAZLOG DA NE DOBIJE FUNKCIJU


ATLANTSKI SAVET NA KOSOVU: U dijalogu Beograda i Prištine potrebni su veliki kompromisi | Ekspres.net\nATLANTSKI SAVET NA KOSOVU: U dijalogu Beograda i Prištine potrebni su veliki kompromisi\nKosovo i Srbija trebalo bi da pronađu svoj put do konačnog i sveobuhvatnog sporazuma, koji omogućava postizanje istorijskog pomirenja, izjavio je izvršni potpredsednik Atlantskog saveta u Prištini Damon Vilson, piše “Koha ditore”.\nPrema njegovim rečima, za to su potrebni veliki kompromisi, a sporazum ne bi trebalo da bude nametnut ni u Briselu ni u Vašingtonu.\nVilson i njegov tim borave na Kosovu u okviru napora za oživljavanje američkog angažmana na Balkanu, piše danas “Koha Ditore”.\nAtlantski savet ima svoju bazu u Vašingtonu i nedavno je predložio novu strategiju koju bi SAD trebale da primenjuju na Balkanu kako bi izbegli ruski uticaj i izazvali reforme koje omogućavaju integraciju u euroatlantske strukture.\nIako nije pomenuo kompromise koje su tražile strane, bivši američki savetnik za spoljnu politiku govorio je o prednostima postizanja dogovora i rizika ako ne uspe\nTags Atlantski savetbriselski dijalogkosovo\nHaradinaj pozvao Tačija na usklađivanje stava o podeli Kosova Dačić: U Berlinu očekujemo pritiske za nastavak dijaloga, pa i bez ukidanja taksi Drecun: Treba iskoristiti američku ponudu da se razgovara o Kosovu Kosnet: SAD su duboko uključene u proces briselskog dijaloga